cyanic-selkie/wikianc huggingface dataset:
ಬಿ. ಚಂದ್ರಶೇಖರ್
ನಟ, ನಿರ್ದೇಶಕರಾಗಿ
ಬಾಲ್ಯದಿಂದಲೂ ನಾಟಕದತ್ತ ಒಲವು ಮೂಡಿಸಿಕೊಂಡಿದ್ದ ಚಂದ್ರಶೇಖರರು ಹವ್ಯಾಸಿ ರಂಗಭೂಮಿಯ ಹಲವಾರು ಪ್ರಥಮಗಳನ್ನು ದಾಖಲಿಸಿದವರಾಗಿದ್ದಾರೆ. ಕನ್ನಡದ ಪ್ರಪ್ರಥಮ ಅಸಂಗತ ನಾಟಕ ’ಬೊಕ್ಕ ತಲೆಯ ನರ್ತಕಿ’ ನಿರ್ದೇಶಿಸಿದರು. ತುಘಲಕ್, ಮೃಗಗಳಿಗಂಜಿದೊಡೆಂತಯ್ಯ, ಯಮಳ ಪ್ರಶ್ನೆ, ಅಪಕಾರಿ ಕಥೆ, ಚಿರಸ್ಮರಣೆ, ಮಣ್ಣಿನ ಬಂಡಿ (ಮೃಚ್ಛಕಟಿಕ) ಮುಂತಾದುವುಗಳನ್ನು ಮೊದಲ ಬಾರಿಗೆ ನಿರ್ದೇಶಿಸಿದ ಕೀರ್ತಿ ಪ್ರೊ. ಬಿ. ಸಿ. ಅವರದ್ದು. ಅವರು ಬೆಂಗಳೂರಿನ ’ಲಿಟಲ್ ಥಿಯೇಟರ್ಸ್’ ಸ್ಥಾಪಕ ಸದಸ್ಯರಲ್ಲೊಬ್ಬರು. ಸಂಸ್ಥೆಗಾಗಿ ಪಾತ್ರಧಾರಿಯಾಗಿ, ನಿರ್ಮಾಪಕರಾಗಿ, ನಿರ್ದೇಶಕರಾಗಿ ಅವರು ನಿರ್ವಹಿಸಿದ ಸೇವೆಗಳು ಅನುಪಮವಾದದ್ದು. ಬಿ.ಎಲ್.ಟಿ. ತಂಡದ ಪ್ರಥಮ ನಾಟಕ ’ದಿ ಪ್ರಾಡಿಜಿಯಸ್ ಸ್ನಾಬ್‌’ನಲ್ಲಿ ಮಾನ್ಸಾಯರ್‌ ಬೊಲ್ಡಾನ ಎಂಬ ಮುಖ್ಯಪಾತ್ರವಹಿಸಿ ಅವರು ತೋರಿದ ನಟನಾಕೌಶಲ ಅದ್ವಿತೀಯವೆನಿಸಿತ್ತು. ನಂತರ ಅದೇ ತಂಡಕ್ಕೆ ಅವರು ಅನೇಕ ಇಂಗ್ಲಿಷ್ ನಾಟಕಗಳ ನಿರ್ದೇಶನವನ್ನೂ ಕೈಗೊಂಡರು.
ಚಲನಚಿತ್ರಗಳಲ್ಲಿ
ಲಂಕೇಶರ ‘ಅನುರೂಪ’, ಎನ್. ಲಕ್ಷ್ಮೀ ನಾರಾಯಣ್‌ರವರ ‘ಮುಯ್ಯಿ’, ವಿಜಯ ಗುಜ್ಜಾರರ ‘ಕುರಿದೊಡ್ಡಿ ಕುರುಕ್ಷೇತ್ರ’. TUSK OF YOUNG FILMS CORPORATION OF PARIS ಮುಂತಾದ ಚಿತ್ರಗಳಲ್ಲಿ ಪ್ರೊ.ಬಿ. ಚಂದ್ರಶೇಖರರು ನಟಿಸಿದ್ದರು.
ನಾಟಕ ರಚನಾಕಾರರಾಗಿ
ಪ್ರೊ. ಬಿ. ಸಿ. ಅವರು ಹಲವಾರು ನಾಟಕಗಳನ್ನೂ ರಚಿಸಿದ್ದರು. ಸಂಚಯನ, ಸಂಭವಾಯಿ ಯುಗೇ ಯುಗೇ ಸೇರಿದಂತೆ ಸುಮಾರು ೧೭ ನಾಟಕಗಳನ್ನು ಅವರು ರಚಿಸಿದ್ದರು.
ಪ್ರಶಸ್ತಿ ಗೌರವಗಳು
ಈ ಮಹಾನ್ ಪ್ರತಿಭೆ ಪ್ರೊ. ಬಿ. ಚಂದ್ರಶೇಖರ್ ಅವರಿಗೆ ಕರ್ನಾಟಕ ರಾಜ್ಯ ನಾಟಕ ಅಕಾಡಮಿ ಪ್ರಶಸ್ತಿ ಪುರಸ್ಕಾರ ಸಂದಿತ್ತು. ೧೯೯೧ರಲ್ಲಿ ರಂಗಾಸಕ್ತರು ’ಬಹುರೂಪಿ’ ಎಂಬ ಗೌರವಗ್ರಂಥವನ್ನು ಅರ್ಪಿಸಿದರು.
ವಿದಾಯ
ಪ್ರೊ. ಬಿ. ಚಂದ್ರಶೇಖರ್ ಅವರು ಡಿಸೆಂಬರ್ ೧೩, ೨೦೦೦ವರ್ಷದಲ್ಲಿ ಈ ಲೋಕವನ್ನಗಲಿದರು. ಈ ಮಹಾನ್ ಚೇತನಕ್ಕೆ ಅನಂತ ನಮನಗಳು. ವರ್ಗ: ರಂಗಕಲಾವಿದರು ವರ್ಗ: ಹವ್ಯಾಸಿ ರಂಗಭೂಮಿ
ಗುಲಾಬಿ ಪಟ್ಟಿಯ ಗಿಣಿ
ಗುಲಾಬಿ ಪಟ್ಟಿಯ ಗಿಣಿ ಭಾರತದ ಎಲ್ಲಾ ಬಾಗಗಳಲ್ಲಿ ಕಂಡು ಬರುತ್ತದೆ. ಇದು ಎಲ್ಲಾ ಹಣ್ಣುಗಳನ್ನು ತಿನ್ನುತ್ತದೆ. ಇವು ಮರಗಳ ಪೊಟೆರೆಗಳಲ್ಲಿ ವಾಸಿಸುತ್ತವೆ. ಗಿಣಿಗಳು ಯಾವಾಗಲೂ ಗುಂಪುಗಳಲ್ಲಿ ಇರುತ್ತವೆ. ಗಿಣಿಗಳನ್ನು ಕೆಲವು ಜನ ಮನೆಯಲ್ಲಿ ಸಾಕಿ ಬೆಳೆಸುತ್ತಾರೆ.
ಉಲ್ಲೇಖಗಳು
ವರ್ಗ:ಪಕ್ಷಿಗಳು ವರ್ಗ:ಜೀವಶಾಸ್ತ್ರ
ಕರ್ನಾಟಕ ಪ್ರೌಢ ಶಿಕ್ಷಣ ಪರೀಕ್ಷಾ ಮಂಡಳಿ
ಮಂಡಳಿಯು ಕರ್ನಾಟಕ ರಾಜ್ಯದಲ್ಲಿ ಪ್ರೌಢ ಶಿಕ್ಷಣ ವ್ಯವಸ್ಥೆಯನ್ನು ನಿಯಂತ್ರಿಸುತ್ತದೆ ಮತ್ತು ಮೇಲ್ವಿಚಾರಣೆ ಮಾಡುತ್ತದೆ. ಇದು ಅಧ್ಯಯನದ ಕೋರ್ಸ್‌ಗಳನ್ನು ರೂಪಿಸುವುದು, ಪಠ್ಯಕ್ರಮವನ್ನು ಸೂಚಿಸುವುದು, ಪರೀಕ್ಷೆಗಳನ್ನು ನಡೆಸುವುದು, ಶಾಲೆಗಳಿಗೆ ಮಾನ್ಯತೆಗಳನ್ನು ನೀಡುವುದು ಮತ್ತು ಅದರ ವ್ಯಾಪ್ತಿಯಲ್ಲಿರುವ ಎಲ್ಲಾ ಪ್ರೌಢ ಶಿಕ್ಷಣ ಸಂಸ್ಥೆಗಳಿಗೆ ನಿರ್ದೇಶನ, ಬೆಂಬಲ ಮತ್ತು ನಾಯಕತ್ವವನ್ನು ಒದಗಿಸುವ ವಿವಿಧ ಚಟುವಟಿಕೆಗಳನ್ನು ನಿರ್ವಹಿಸುತ್ತದೆ.
ಉಲ್ಲೇಖಗಳು
ವರ್ಗ:ಕರ್ನಾಟಕ ಸರ್ಕಾರದ ಸಂಸ್ಥೆಗಳು
ರೂಮಿ
right|thumb ಜಲಾಲ್ ಅದ್-ದೀನ್ ಮಹಮ್ಮದ್ ಬಾಲ್ಖಿ (ಪರ್ಷಿಯನ್: جلالالدین محمد بلخى) (೩೦ ಸೆಪ್ಟೆಂಬರ್ ೧೨೦೭ - ೧೭ ಡಿಸೆಂಬರ್ ೧೨೭೩ ) ಇವರು  ಜಲಾಲ್ ಅದ್-ದೀನ್ ಮಹಮ್ಮದ್ ರೂಮಿ (جلالالدین محمد رومی) ಎಂಬ ಹೆಸರಿನಿಂದಲೂ  ಪರಿಚಿತರಾಗಿದ್ದು, ಇಂಗ್ಲೀಷ್ ಮಾತನಾಡುವ ಪ್ರದೇಶಗಳಲ್ಲಿ ರೂಮಿಎಂದೇ   ಹೆಚ್ಚು ಜನಪ್ರಿಯವಾಗಿರುವರು. , ಇವರು ಕ್ರಿ. ಶ. ೧೩ನೇ ಶತಮಾನದ ಪರ್ಷಿಯದ ಕವಿ, ನ್ಯಾಯಾಧೀಶ, ತತ್ವಶಾಸ್ತ್ರಜ್ಞ, ಮತ್ತು ಸೂಫಿ ಮಿಸ್ಟಿಕ್. ಇರಾನಿಯನ್ನರು, ಟರ್ಕೀ ಜನರು, ಆಫ್ಘನ್ನರು, ತಾಜಿಕ್ ಜನರು, ಮತ್ತು ಇತರೆ ಮಧ್ಯ ಏಷ್ಯದ ಮುಸ್ಲಿಮರು ಅಷ್ಟೇ ಅಲ್ಲದೆ ಭಾರತೀಯ ಉಪಖಂಡದ ಮುಸ್ಲಿಮರು ಇವರ ಆಧ್ಯಾತ್ಮಿಕ ವಿಚಾರಧಾರೆಯನ್ನು ಕಳೆದ  ಏಳು ಶತಮಾನಗಳ ಅವಧಿಯಲಿ ಮೆಚ್ಚಿಕೊಂಡಿದ್ದಾರೆ. ರೂಮಿ ಅವರ ಮಹತ್ವವು ರಾಷ್ಟ್ರೀಯ ಮತ್ತು ಜನಾಂಗೀಯ ಗಡಿಗಳನ್ನು ಮೀರುವಂಥದು ಎಂದು ಪರಿಗಣಿಸಲಾಗಿದೆ. ಅವರ ಕವಿತೆಗಳನ್ನು ವಿಶ್ವದ ಅನೇಕ ಭಾಷೆಗಳಲ್ಲಿ  ವಿವಿಧ ಶೈಲಿಗಳಲ್ಲಿ  ಭಾಷಾಂತರಿಸಲಾಗಿದೆ. ೨೦೦೭ರಲ್ಲಿ ಅವರನ್ನು "ಅಮೇರಿಕಾದಲ್ಲಿ ಅತ್ಯಂತ ಜನಪ್ರಿಯ ಕವಿ." ಎಂದು ಬಣ್ಣಿಸಲಾಯಿತು.
ಮರ್ಲಾನ್ ಬ್ರಾಂಡೊ
ಮರ್ಲಾನ್ ಬ್ರಾಂಡೊ, ಜೆಆರ್. ಏಪ್ರಿಲ್ 3, 1924 – ಜುಲೈ 1, 2004) ಸುಮಾರು ಅರ್ಧಶತಮಾನಗಳ ಕಾಲ ನಿರಂತರವಾಗಿ ಸಿನೆಮಾ ಮಾಧ್ಯಮದಲ್ಲಿ ಕಾರ್ಯನಿರ್ವಹಿಸಿದಂತ ಅಮೇರಿಕಾದ ನಟ.  ಯುವಜನಾಂಗದ ಸೆಕ್ಸ್‌ ಸಿಂಬಾಲ್ಆಗಿದ್ದಂತಹ ಇವರು, ಎ ಸ್ಟ್ರೀಟ್‌‌ ಕಾರ್ ನೇಮ್ಡ್ ಡಿಸೈರ್  ಚಿತ್ರದಲ್ಲಿನ ಸ್ಟಾನ್ಲೆ ಕೊವಲಾಸ್ಕಿ ಪಾತ್ರ ಮತ್ತು ಅತ್ಯುತ್ತಮ ನಟ ಅಕಾಡೆಮಿ ಪ್ರಶಸ್ತಿ ಗಳಿಸಿದ ಆನ್ ದಿ ವಾಟರ್‌‍ಫ್ರಂಟ್  ಚಿತ್ರದಲ್ಲಿನ ಟೆರ್ರಿ ಮಲಾಯ್ ಪಾತ್ರಗಳಿಂದ ಇವರು ಪ್ರಸಿದ್ಧರಾಗಿದ್ದರು. ಇವರು ನಟಿಸಿದ ಈ ಎರಡು ಚಲನಚಿತ್ರಗಳನ್ನೂ 1950ರ ದಶಕದ ಆರಂಭದಲ್ಲಿ ಎಲಿಯಾ ಕಜನ್ ನಿರ್ದೇಶಿಸಿದ್ದರು. ಮಧ್ಯಮ ವಯಸ್ಸಿನಲ್ಲಿ ಇವರು ನಟಿಸಿದಂತಹ ಪ್ರಮುಖ ಪಾತ್ರಗಳೆಂದರೆ; ಅಕಾಡೆಮಿ ಪ್ರಶಸ್ತಿಗೆದ್ದ 'ದಿ ಗಾಡ್‌‍ಫಾದರ್   ಚಿತ್ರದಲ್ಲಿನ ವಿಟೊ ಕೊರ್ಲೇನ್ ಪಾತ್ರ ಒಳಗೊಂಡಂತೆ ಅಪೊಕಾಲ್ಯಾಪ್ಸ್ ನೌ  ಚಿತ್ರದಲ್ಲಿನ ಕರ್ನಲ್‌ ವಾಲ್ಟರ್ ಪಾತ್ರವಾಗಿದೆ. ಈ ಎರಡು ಚಿತ್ರಗಳನ್ನು ಫ್ರಾನ್ಸಿಸ್ ಪೊರ್ಡ್ ಕೊಪ್ಪೋಲ ನಿರ್ದೇಶಿಸಿದ್ದರು. ಅಕಾಡೆಮಿ ಪ್ರಶಸ್ತಿಗೆ ನಾಮಾಂಕಿತಗೊಂಡ  ಲಾಸ್ಟ್ ಟಾಂಗೊ ಇನ್ ಪ್ಯಾರಿಸ್''  ಚಿತ್ರದಲ್ಲಿನ ಪೌಲ್ ಪಾತ್ರಗಳಿಂದ ಇವರು ಖ್ಯಾತಿಯನ್ನು ಹೊಂದಿದ್ದರು. ಬ್ರಾಂಡೊ ಚಲನಚಿತ್ರ ನಟನೆಗೆ ಕುರಿತಂತೆ ವಿಶೇಷವಾದ ಪರಿಣಾಮವನ್ನು ಬೀರಿದ್ದಾರೆ. ಅವರು "ಮೆಥಡ್‌‍" ಆಕ್ಟಿಂಗ್ ಶೈಲಿಯ ನಟನೆಗೆ ಹೆಸರಾಗಿದ್ದರು. ಆರಂಭದಲ್ಲಿ ತಮ್ಮ "ಅಸ್ಪಷ್ಟವಾಗಿ ಉಚ್ಚರಿಸುವಂತಹ" ವಾಕ್‌‍ಶೈಲಿಯಿಂದ ವಿಡಂಬನೆಗೆ ಒಳಗಾಗಿದ್ದರು. ಆದರೆ ಅವರ ಪಾದರಸದಂತಹ ನಡವಳಿಕೆ, ಹೀಗೆ ಎದು ವರ್ಗೀಕರಿಸಲು ಸಾಧ್ಯವಾಗದಂತಹ ಅಭಿನಯ ಚತುರತೆ ಅವರ ಸಮಾನರ ನಡುವೆ ಅವರಿಗೆ ಅತ್ಯುತ್ತಮ ಮನ್ನಣೆ ಗಳಿಸಿಕೊಟ್ಟವು. ಅವರನ್ನು ನಿರ್ದೇಶಕ ಮಾರ್ಟಿನ್‌ ಸ್ಕೋರ್ಸೆಸ್‌ "ಇವರು ಸಿನೆಮಾ ರಂಗದ ಒಂದು ಹೆಗ್ಗುರುತು ಆದುದರಿಂದಲೇ ’ಬ್ರಾಂಡೊಗಿಂತ ಮೊದಲು’ ಮತ್ತು ’ಬ್ರಾಂಡೊನ ನಂತರ’ ಎಂಬ ಶಬ್ಧಗಳನ್ನು ಸಿನೆಮಾರಂಗದಲ್ಲಿ ಬಳಸಲಾಗುತ್ತದೆ" ಎಂದು ಹೇಳಿದ್ದಾರೆ. ಒಮ್ಮೆ ಮರ್ಲಾನ್ ಕುರಿತು ನಟ ಜಾಕ್ ನಿಕೋಲ್‌‌ಸನ್ ಹೀಗೆ ಹೇಳಿದ್ದರು, "ಮರ್ಲಾನ್ ತೀರಿಕೊಂಡಾಗ ಸಿನೆಮಾ ರಂಗದ ಒಂದು ಹಂತ ಮುಗಿದು ಮುಂದಿನ ಹಂತ ಪ್ರಾರಂಭವಾಗುತ್ತದೆ." ಬ್ರಾಂಡೊ ಒಬ್ಬ ಕ್ರಾಂತಿಕಾರಿಯೂ ಆಗಿದ್ದರು, ಇವರು ಅಮೇರಿಕಾ ನಾಗರೀಕ ಹಕ್ಕುಗಳು ಮತ್ತು ಅಮೇರಿಕಾ ಭಾರತೀಯರ ಚಳುವಳಿ ಸೇರಿದ್ದಂತೆ ಹಲವು ಸಮಸ್ಯೆಗಳ ಹೋರಾಟದಲ್ಲಿ ಮುಂದಾಳತ್ವವನ್ನು ವಹಿಸಿದ್ದರು.
ಆರಂಭಿಕ ಕಾರ್ಯಗಳು
thumb|upright|1948ರಲ್ಲಿ 24 ವರ್ಷದ ಬ್ರಾಂಡೊ ಸ್ಟ್ಯಾನ್ಲಿ ಕೊವಾಲ್ಸ್ಕಿಯಾಗಿ ಎ ಸ್ಟ್ರೀಟ್‌ಕರ್ ನೇಮ್ಡ್ ಡಿಸೈರ್‌ನ ರಂಗಭೂಮಿ ಆವೃತ್ತಿಯಲ್ಲಿ ಪಾತ್ರವಹಿಸಿದರು, ಕಾರ್ಲ್ ವಾನ್ ವೆಕ್ಟೆನ್‌ರಿಂದ ಚಿತ್ರೀಕರಿಸಲ್ಪಟ್ಟಿತು.
ಬ್ರಾಂಡೊರವರು ನೂಯಾರ್ಕಿನ ಸೇಯ್‌ವಿಲ್ಲೆ ಲಾಂಗ್ ಐಸ್ ಲ್ಯಾಂಡ್‌‍ನಲ್ಲಿ ತಮ್ಮ ಬೇಸಿಗೆ ರಜಾ ಕಾಲದ ಮೊದಲ ಪಾತ್ರಗಳಿಗೆ ಸ್ಟಾನ್ಸ್ಲಾವಸ್ಕಿ ಪ್ರಕಾರದ ಕೌಶಲ್ಯಗಳನ್ನು ಉಪಯೋಗಿಸಿಕೊಂಡರು. ಇವರ ಮೊಂಡು ಸ್ವಭಾವದಿಂದಾಗಿ ಇವರನ್ನು ಸೆಯ್‌ವಿಲ್ಲೆ ನ್ಯೂ ಸ್ಕೂಲ್ ಪ್ರೊಡಕ್ಷನ್‌‍ನಿಂದ ಹೊರದೂಡಲಾಯಿತು. ಆದರೆ ಅವರು ಪ್ರಾದೇಶಿಕವಾಗಿ ನಿರ್ಮಾಣವಾಗುವಂತಹ ನಾಟಕಗಳನ್ನು ಹುಡುಕಿಕೊಂಡರು. ನಂತರ ಇದೇ ನಾಟಕವನ್ನು ಅವರು ಬ್ರಾಡ್‌ವೇ ತಂಡಕ್ಕಾಗಿ ಮತ್ತು 1944ರಲ್ಲಿ ಐ ರಿಮೆಂಬರ್ ಮಮ್ಮಾ ಆಗಿ ಪ್ರದರ್ಶಿಸಿದರು. ಬ್ರಾಂಡ್‌ವೇಸ್‌ನ ಟ್ರಕ್ ಲೈನ್ ನಾಟಕದಲ್ಲಿ ಬ್ರಾಂಡೊ ಅಭಿನಯಿಸಿದ ಕಡು ದುಃಖದಿಂದ ಚಿತ್ರ ಹಿಂಸೆಯನ್ನು ಅನುಭವಿಸುವಂತಹ ವ್ಯಕ್ತಿಯ ಪಾತ್ರಕ್ಕೆ ವಿಮರ್ಶಕರು "ಈತ ಅತ್ಯಂತ ಭರವಸೆ ನಟ" ಎಂದು ಹೇಳುವುದರೊಂದಿಗೆ ಅಭಿನಂದನೆಗಳನ್ನು ಸೂಚಿಸಿದರು. ಆದರೆ ಈ ನಾಟಕವು ವಾಣಿಜ್ಯಾತ್ಮಕವಾಗಿ ಸೋಲು ಅನುಭವಿಸಿತು. 1946ರಲ್ಲಿ ಬ್ರಾಡ್‌ವೇ ನಿರ್ಮಾಣದ ಎ ಫ್ಲಾಗ್ ಇಸ್ ಬಾರ್ನ್  ಎನ್ನುವ ರಾಜಕೀಯ ನಾಟಕದಲ್ಲಿ ಯುವ ನಾಯಕನಾಗಿ ಕಾಣಿಸಿಕೊಂಡರು. ಅದರಲ್ಲಿ ಇಸ್ರೇಲ್ ಸ್ವಾತಂತ್ರ್ಯಕ್ಕೆ ಸಂಬಂಧಿಸಿಂದ ವಿಷಯಕ್ಕೆ ಇವರು ಬದ್ದನಾಗಿದ್ದರಿಂದ ನಟರಮೇಲಿನ ಸಮಬೆಲೆಯ ವೇತನವನ್ನು ತೆಗೆದುಕೊಳ್ಳಲು ನಿರಾಕರಿಸಿದ್ದರು. ಟೆನ್ನೆಸ್ಸೀ ವಿಲಿಯಮ್‌ರವರ ಎಲಿಯಾ ಕಝನ್‌ ನಿರ್ದೇಶಿಸಿದ್ದ 1947ರ ಎ ಸ್ಟ್ರೀಟ್ ಕಾರ್ ನೇಮ್ಡ್ ಡಿಸೈಯರ್‌ ನಾಟಕದಲ್ಲಿ ಸ್ಟಾನ್ಲಿ ಕೊವಲ್ಸ್‌ಕಿ ಪಾತ್ರದಲ್ಲಿ ಅಭಿನಯಿಸಿದರು. ಈ ನಾಟಕದಲ್ಲಿಯ ಅಭಿನಯದಿಂದ ಬ್ರಾಂಡೊ ತಾರಾ ಪ್ರಪಂಚದಲ್ಲಿ ಉತ್ತಮ ಸ್ಥಾನ ಗಳಿಸಿಕೊಂಡರು. ಬ್ರಾಂಡೊ ಮೆಸ್ಯಾಚುಸೆಟ್ಸ್‌ನ ಪ್ರೊವಿನ್ಸ್‌ಟೌನ್‌ಗೆ ವಿಹಾರಕ್ಕೆಂದು ಹೋದಾಗ ಈ ಪಾತ್ರವನ್ನು ಪಡೆದುಕೊಳ್ಳುತ್ತಾನೆ. ಈ ಸಮಯದಲ್ಲಿ ವಿಲಿಯಮ್ಸ್‌ ಬೇಸಿಗೆ ವಿಹಾರ ನಡೆಸುತ್ತಾ ತನ್ನ ನಾಟಕದ ಮುಖ್ಯ ಪಾತ್ರಕ್ಕಾಗಿ ಪ್ರತಿಭಾಶೋಧ ಕಾರ್ಯ ನಡೆಸುತ್ತಿರುತ್ತಾರೆ. ವಿಲಿಯಮ್ಸ್‌ ಆ ಸಂದರ್ಭವನ್ನು ನೆನಪಿಸಿಕೊಳ್ಳುತ್ತಾ, ತಾನು ಪರದೆಯ ಬಾಗಿಲನ್ನು ಸರಿಸಿದ ತಕ್ಷಣ ತನ್ನ ನಾಟಕದ ಪಾತ್ರ ಸ್ಟಾನ್ಲಿ ಕೊವಾಲ್‌ಸ್ಕಿ ಪಾತ್ರಕ್ಕೆ ಈತನೇ ಸೂಕ್ತವಾದ ವ್ಯಕ್ತಿ ಎಂದು ತಕ್ಷಣ ಎನಿಸಿತ್ತು ಎಂದು ಹೇಳಿದ್ದಾರೆ. ಬ್ರಾಂಡೊ ಅವರ ಈ ನಾಟಕದಲ್ಲಿಯ ನಟನೆಯು ಈ ರಂಗದಲ್ಲಿ ಕ್ರಾಂತಿಕಾರಕ ಬೆಳವಣಿಗೆಯನ್ನು ಉಂಟುಮಾಡಿತು. ಹಾಗೂ ಇದು ಅಮೇರಿಕಾದ ಮೆಥಡ್‌ ಆ‍ಯ್‌ಕ್ಟಿಂಗ್‌‍ ರೀತಿಗೆ ನಾಂದಿ ಹಾಡಿತು. ನಂತರ ಬ್ರಾಂಡೊರವರಿಗೆ ವಾರ್ನರ್ ಬ್ರದರ್ಸ್‌‌ರ ಸ್ಟುಡಿಯೋದಲ್ಲಿ ರೆಬಲ್‌ ವಿದೌಟ್‌ ಎ ಕಾಸ್ ಎಂಬ ಚಲನಚಿತ್ರಕ್ಕಾಗಿ ಸ್ಕ್ರೀನ್‌ಟೆಸ್ಟ್‌ಗಾಗಿ ಬರುವಂತೆ ಕೇಳಿಕೊಳ್ಳಲಾಯ್ತು. ನಂತರ ಜೇಮ್ಸ್‌ಡೀನ್ ಈ ಪಾತ್ರದಲ್ಲಿ ಅಭಿನಯಿಸಿದ‌. ಎ ಸ್ಟ್ರೀಟ್‌‍ಕಾರ್ ನೇಮ್ಡ್ ಡಿಸೈರ್ ಚಿತ್ರದ 2006ರಲ್ಲಿ ಬಿಡುಗಡೆಯಾದ ಡಿವಿಡಿಯಲ್ಲಿ ಪ್ರತಿಭಾಶೋಧದ ಈ ತುಣುಕನ್ನು ಸೇರಿಸಲಾಗಿದೆ. 1950ರಲ್ಲಿ ಬ್ರಾಂಡೊರವರು  ದಿ ಮೆನ್  ಎಂಬ ಸಿನಿಮಾದಲ್ಲಿ ಅರ್ಧ ದೇಹಕ್ಕೆ ಪಾರ್ಶ್ವವಾಯು ಬಂದಿರುವಂತಹ ವ್ಯಕ್ತಿಯ ಪಾತ್ರದಲ್ಲಿ ಮೊದಲ ಬಾರಿಗೆ ಪರದೆಯ ಮೇಲೆ ಕಾಣಿಸಿಕೊಂಡರು. ಈ ಪಾತ್ರವು ನೈಜವಾಗಿ ತೆರೆ ಮೇಲೆ ಮೂಡಿ ಬರಬೇಕೆಂದು, ಅದಕ್ಕಾಗಿ ಅವರು ಪಾರ್ಶ್ವವಾಯು ಆಸ್ಪತ್ರೆಯಲ್ಲಿ ಒಂದು ತಿಂಗಳ ಕಾಲ ಹಾಸಿಗೆಯಲ್ಲಿದ್ದರು.
ಪ್ರಸಿದ್ದಿಯತ್ತ - ಬೆಳವಣಿಗೆ
thumb|left|1952ರ ವೈವಾ ಜಪಾಟಾ ಎಂಬ ಪ್ರಚಾರ ತುಣುಕಿನಲ್ಲಿ ಎಮಿಲಿಯೊ ಜಪಾಟಾ!ಆಗಿ ಬ್ರಾಂಡೊ
ದಿ ಗಾಡ್‌ಫಾದರ್‌
thumb|left|1972ರ ಗಾಡ್‌ಫಾದರ್‌ನಲ್ಲಿ ಡಾನ್ ವಿಟೋ ಕರ್ಲೆಯಾನ್ ಆಗಿ ಬ್ರಾಂಡೊ
ನಂತರದ ವೃತ್ತಿ ಜೀವನ
thumb|right|1978ರ ಸೂಪರ್‌ಮ್ಯಾನ್‌ನಲ್ಲಿ ಜೊ-ಎಲ್‌ ಆಗಿ ಮರ್ಲಾನ್ ಬ್ರಾಂಡೊ
ಬ್ರಾಂಡೊ 1978ರ ಸೂಪರ್‌ಮ್ಯಾನ್: ದ ಮೂವೀ ಚಿತ್ರದಲ್ಲಿ ಸೂಪರ್‌ಮ್ಯಾನ್‌ನ ತಂದೆ ಜೊರ್-ಎಲ್ ಆಗಿ ಮತ್ತೆ ನಟಿಸಿದರು. ಅವರು ಸಣ್ಣ ಪಾತ್ರಕ್ಕೆ ನೀಡುವ ಮೊತ್ತಕ್ಕಿಂತ ಹೆಚ್ಚು ನೀಡುತ್ತೇವೆ ಎಂಬ ಭರವಸೆಗೆ ಮಾತ್ರ ಆ ಪಾತ್ರವನ್ನು ಒಪ್ಪಿಕೊಂಡಿದ್ದರು. ಅವರು ಅಭಿನಯಿಸುವ ಮೊದಲು ಸ್ಕ್ರಿಪ್ಟ್‌ ಅನ್ನು ಓದುವ ಅಗತ್ಯವಿಲ್ಲ ಅದು ಚಿತ್ರೀಕರಣ ಸಮಯದಲ್ಲಿ ಕೆಮರಾದ ಹಿಂದೆ ಕಾಣುವಂತೆ ಮಾಡಲಾಗುವುದು ಎಂದು ಹೇಳಲಾಗಿತ್ತು.ಇದನ್ನು ಸೂಪರ‍್ಮ್ಯಾನ್‌ ಬಿಡುಗಡೆಯ 2001ರ ಡಿವಿಡಿಯಲ್ಲಿ ಸಾಕ್ಷ್ಯಚಿತ್ರವನ್ನಾಗಿ ತೋರಿಸಲಾಯಿತು. ಆ ಚಿತ್ರದಲ್ಲಿ ಅವರಿಗೆ ಕೇವಲ ಎರಡು ವಾರಗಳ ಕೆಲಸಕ್ಕಾಗಿ $3.7 ಮಿಲಿಯನ್ ಸಂದಾಯವಾಗಿತ್ತು. ಚಿತ್ರದ ಮುಂದುವರಿದ ಭಾಗವಾದ ಸೂಪರ್‌ಮ್ಯಾನ್ II ರ ಸಲುವಾಗಿಯೂ ಬ್ರಾಂಡೊರವರನ್ನು ಬಳಸಿಕೊಂಡು ಕೆಲವು ದೃಶ್ಯಗಳನ್ನು ಚಿತ್ರೀಕರಿಸಲಾಗಿತ್ತು. ನಿರ್ಮಾಪಕರು ಅವರು ಮೊದಲ ಚಿತ್ರಕ್ಕೆ ಪಡೆದುಕೊಂಡಷ್ಟು ಹಣವನ್ನು ನೀಡಲು ತಿರಸ್ಕರಿಸಿದ್ದರಿಂದ ಬ್ರಾಂಡೊ ಆ ದೃಶ್ಯಗಳನ್ನು ಬಳಸಲು ಅನುಮತಿಯನ್ನು ನಿರಾಕರಿಸಿದರು. ಹಾಗಿದ್ದರೂ, ಬ್ರಾಂಡೊ ಮರಣದ ನಂತರ, ಆ ದೃಶ್ಯಗಳನ್ನು 2006ರ ಚಿತ್ರದ ಮರು-ಸಂಪಾದನೆಯಲ್ಲಿ ಪುನಃ ಸೇರಿಸಲಾಯಿತು.Superman II: The Richard Donner Cut ಬ್ರಾಂಡೊ ನಿಧನದ ಎರಡು ವರ್ಷಗಳ ನಂತರ,2006ರಲ್ಲಿ ಲೂಸ್‌ ಸಿಕ್ವೆಲ್‍ ಎಂದು ಕರೆಯುತ್ತಿದ್ದ ಸೂಪರ‍್ಮ್ಯಾನ್ ರಿಟರ್ನ್ಸ್‌  ಚಿತ್ರದಲ್ಲಿನ ಅವರ ಜೊರ್-ಎಲ್ ಪಾತ್ರವನ್ನು "ಪುನರಾವರ್ತನ ಪ್ರತಿ"ಯನ್ನಾಗಿ ಮಾಡಲಾಯಿತು, ಇದರಲ್ಲಿ ಬಳಸಿದ ಮತ್ತು ಬಳಸಿಲ್ಲದ ಮೊದಲ ಎರಡು ಸೂಪರ್‌ಮ್ಯಾನ್ ಸಿನಿಮಾಗಳ ಜೊರ್-ಎಲ್ ಪಾತ್ರದಲ್ಲಿದ್ದ ಬ್ರಾಂಡೊರ ದೃಶ್ಯಸಂಗ್ರಹವನ್ನು ಫೊರ್‌ಟ್ರೆಸ್ ಆಫ್ ಸೊಲಿಟ್ಯೂಡ್‌ನಲ್ಲಿನ ದೃಶ್ಯಕ್ಕಾಗಿ ರಿಮಾಸ್ಟರ್‌ ಮಾಡಲಾಯಿತು. ಅಲ್ಲದೆ ಬ್ರಾಂಡೊರ ಧ್ವನಿಯನ್ನು ಸಿನಿಮಾದಾದ್ಯಂತ ಬಳಸಿಕೊಳ್ಳಲಾಯಿತು. ಬ್ರಾಂಡೊ 1980ರಲ್ಲಿ ನಟನೆಯಿಂದ ತನ್ನ ನಿವೃತ್ತಿಯನ್ನು ಘೋಷಿಸಿದರಾದರೂ ನಂತರದಲ್ಲಿ ಪೋಷಕ ಪಾತ್ರಗಳತ್ತ ಆಸಕ್ತಿ ವಹಿಸಿದರು. ಅಂತಹ ಚಿತ್ರಗಳೆಂದರೆ ಎ ಡ್ರೈ ವೈಟ್ ಸೀಸನ್ (ಈ ಚಿತ್ರದಿಂದ ಅವರು ಮತ್ತೊಮ್ಮೆ 1989ರಲ್ಲಿ ಆಸ್ಕರ್‌ಗೆ ನಾಮನಿರ್ದೇಶಿತಗೊಂಡರು), 1990ರಲ್ಲಿ ದ ಫ್ರೆಶ್‌ಮ್ಯಾನ್  ಮತ್ತು 1995ರಲ್ಲಿ ಡಾನ್ ಜಾನ್ ಡೇಮಾರ್ಕೊ. ಅವರ ಕೊನೆಯ ಚಿತ್ರ ದಿ ಸ್ಕೋರ್‌ (2001)ನಲ್ಲಿ, ಅವರು ಮೆಥಡ್ ನಟ ರಾಬರ್ಟ್ ಡೆ ನಿರೊ ಜೊತೆಗೆ ಅಭಿನಯಿಸಿದ್ದರು. ದಿ ಐಲ್ಯಾಂಡ್ ಆಫ್ ಡಾ.ಮೊರ‍ೊ (1996)-ನಂತಹ ನಂತರದ ಕೆಲವು ಅಭಿನಯಗಳಲ್ಲಿ, ಬ್ರಾಂಡೊ ತನ್ನ ವೃತ್ತಿ ಜೀವನದ ಅಭಿನಂದನಾರ್ಹವಲ್ಲದ ಕೆಲವು ವಿಮರ್ಶೆಗಳನ್ನು ಪಡೆದರು. ಬ್ರಾಂಡೊ 1979ರಲ್ಲಿ ನಿರ್ದೇಶಕ ಡೊನಾಲ್ಡ್ ಕ್ಯಾಮೆಲ್‌ ಅವರೊಂದಿಗೆ ಸೇರಿ ಫ್ಯಾನ್-ಟ್ಯಾನ್ ಎಂದು ಕರೆಯಲ್ಪಡುವ ಕಾದಂಬರಿಯ ತಂತ್ರವನ್ನು ಚಿತ್ರ ಮಾಡಿದ್ದರು. ಅದು 2005ರವರೆಗೂ ಬಿಡುಗಡೆಯಾಗಲಿಲ್ಲ.
ಬ್ರಾಂಡೊ ಅವರ ಮಗ ಕ್ರಿಸ್ಟಿಯಾನ್ ಶೂಟಿಂಗ್ ಘಟನೆಯಲ್ಲಿ ಸಿಕ್ಕಿ ಹಾಕಿಕೊಳ್ಳುವುದು
1990ರ ಮೇನಲ್ಲಿ ತಾಹಿತಿಯಾದ ಬ್ರಾಂಡೊರ ಪುತ್ರಿ ಚೆಯನ್ನೆ ಪ್ರೇಮಿ ಡಾಗ್ ಡ್ರೊಲೆಟ್, ಬಿವರ್ಲೀ ಹಿಲ್ಸ್ ಮೇಲಿರುವ ಕ್ರಿಸ್ಟಿಯಾನ್ ಕುಟುಂಬದ ಮನೆಯಲ್ಲಿ ಚೆಯೆನೆಯ ಮಲಸಹೋದರ ಕ್ರಿಸ್ಟಿಯಾನ್‌ನೊಂದಿಗೆ ಮುಖಾಮುಖಿಯಾದ ನಂತರ ಬಂದೂಕು ಗುಂಡು ತಗುಲಿದ ಗಾಯದಿಂದ ನಿಧನ ಹೊಂದಿದನು. ಆಗ 31ವರ್ಷ ವಯಸ್ಸಿನ ಕ್ರಿಸ್ಟಿಯಾನ್‌, ಅವನು ಕುಡುಕನಾಗಿದ್ದ ಮತ್ತು ಈ ಶೂಟಿಂಗ್ ಆಕಸ್ಮಿಕವಾಗಿ ನಡೆಯಿತು ಎಂದು ಹೇಳಿದ.ವಿಚಾರಣಾಪೂರ್ವ ವಾಜ್ಯ ವಿಚಾರಣೆಯು ಹೆಚ್ಚೆಚ್ಚು ಮಾಧ್ಯಮಗಳಲ್ಲಿ ಸಾರ್ವಜನಿಕವಾದ ನಂತರ ಕ್ರಿಸ್ಟಿಯಾನ್‌ ಸ್ವಯಂ ನರಹತ್ಯೆ ಮತ್ತು ಬಂದೂಕು ಬಳಸಿದ ಅಪರಾಧವನ್ನು ಸಮರ್ಥಿಸಿಕೊಂಡ. ಅವನು ಜೈಲಿನಲ್ಲಿ ಹತ್ತು ವರ್ಷಗಳ ಶಿಕ್ಷೆಯನ್ನು ಅನುಭವಿಸುತ್ತಾನೆ. ಶಿಕ್ಷೆಗೂ ಮೊದಲು ಬ್ರಾಂಡೊ ಒಂದು ಗಂಟೆಯ ಪ್ರಮಾಣಿತ ಹೇಳಿಕೆಯನ್ನು ಒಪ್ಪಿಸುತ್ತಾನೆ. ಅದರಲ್ಲಿ ತಾನು ಮತ್ತು ತನ್ನ ಮಾಜಿ ಹೆಂಡತಿ ಕ್ರಿಸ್ಟಿಯನ್‌ ಅನ್ನು ಕಳೆದುಕೊಂಡಿದ್ದೇವೆ ಎಂದು ಹೇಳುತ್ತಾನೆ. ಅವರು ಡ್ರೊಲೆಟ್ ಕುಟುಂಬವನ್ನು ಮೃದುವಾಗಿ ಕ್ಷಮೆ ಕೇಳುತ್ತಾರೆ: "ನನ್ನ ಕ್ಷಮಿಸಿ...  ಡ್ಯಾಗ್‌ ತಲುಪಿದ ಸ್ಥಳವನ್ನೇ ತಲುಪಲು ನನಗೆ ಸಾಧ್ಯವಾಗಿದ್ದಿದ್ದರೆ ನಾನು ಅಲ್ಲಿಗೆ ಹೋಗುತ್ತಿದ್ದೆ.   ನಾನು ಪರಿಣಾಮಗಳನ್ನು ಎದುರಿಸಲು ತಯಾರಾಗುತ್ತಿದ್ದೇನೆ". ನಂತರದಲ್ಲಿ ಡ್ರೊಲೆಟ್‌ನ ತಂದೆಯು ಬ್ರಾಂಡೊ ನಟನೆ ಮಾಡುತ್ತಿದ್ದಾನೆ. ಅವನ ಮಗನನ್ನು "ಕೊಲೆ ಅಪರಾಧದಿಂದ ಬಿಡಿಸಲು ಹೀಗೆ ಹೇಳಿಕೆ ನೀಡುತ್ತಿದ್ದಾನೆ" ಎಂದು ಹೇಳಿದರು. ಚೆಯೆನೆ ಕಾರಿನ ಅಪಘಾತದಲ್ಲಿ ಉಂಟಾದ ದೀರ್ಘ ಪ್ರಭಾವದಿಂದ ನರಳುತ್ತಿದ್ದಾಗ 1995ರಲ್ಲಿ ಈ ದುರಂತವೊಂದು ನಡೆಯಿತು. ಡ್ರೊಲೆಟ್‌ನ ಸಾವಿನಿಂದ ಈಗಲೂ ಖಿನ್ನಳಾಗಿರುವ ಆಕೆ ತಾನಾಗಿಯೇ ತಾಹಿತಿಯಲ್ಲಿ ನೇಣು ಹಾಕಿಕೊಳ್ಳುವ ಮೂಲಕ ಆತ್ಮಹತ್ಯೆ ಮಾಡಿಕೊಂಡಳು ಎಂದು ಹೇಳಿದರು. ಕ್ರಿಸ್ಟಿಯಾನ್ ಬ್ರಾಂಡೊ ತನ್ನ 49ನೇ ವಯಸ್ಸಿನಲ್ಲಿ ಜನವರಿ 26, 2008ರಂದು ಶ್ವಾಸಕೋಶದ ಉರಿಯೂತದ ಕಾಯಿಲೆಯಿಂದ (ನ್ಯುಮೊನಿಯಾ) ನಿಧನನಾದನು.
ನಾಗರೀಕ ಹಕ್ಕುಗಳು
ತನ್ನ ಚಲನಚಿತ್ರದ ಹೊರತಾಗಿ ಬ್ರಾಂಡೊ ಕ್ಯಾಲಿಫೋರ್ನಿಯಾ ಅಸ್ಸೆಂಬ್ಲಿಯ ಎದುರು ಫೇರ್ ಹೌಸಿಂಗ್‌ ಕೂನೂನು ಕುರಿತಾದ ವಿಷಯಕ್ಕೆ ಹಾಜರಾಗಿದ್ದನು. ಅಲ್ಲದೇ ಸ್ವತಃ ಮನೆ ನಿರ್ಮಾಣ ಅಭಿವೃದ್ಧಿಯ ಕುರಿತಾದ ಮಾನವ ಸರಪಳಿರಚನೆಯಲ್ಲೂ ಭಾಗಿಯಾಗಿದ್ದನು.
ಜ್ಯೂಗಳ ಮೇಲೆ ಹೇಳಿಕೆ ಮತ್ತು ಹಾಲಿವುಡ್
1979ರ ಜನವರಿಯಲ್ಲಿ ಪ್ಲೇ ಬಾಯ್ ಮ್ಯಾಗಜೀನ್‌ನ ಸಂದರ್ಶನದಲ್ಲಿ ಬ್ರಾಂಡೊ ಹೇಳಿದ್ದರು: ನೀವು ಪ್ರತಿಯೊಂದು ಜನಾಂಗವೂ ಹಾಳಾಗಿದ್ದನ್ನು ನೋಡಿದ್ದೀರಿ, ಆದರೆ ಜ್ಯೂರನ್ನು ಈ ರೀತಿಯಲ್ಲಿ ನೀವು ಯಾವಾಗಲೂ ನೋಡಿರುವುದಿಲ್ಲ. ಯಾಕೆಂದರೆ ಜ್ಯೂಗಳು ಯಾವಾಗಲು ಸರಿಯಾಗಿ ನೋಡಿರುತ್ತಾರೆ ಮತ್ತು ಅದು ಸರಿಯಾಗಿರುತ್ತದೆ. ಪರದೆಯ ಮೇಲೆ ಇದನ್ನು ಪ್ರದರ್ಶಿಸಲು ಅನುಮತಿಯನ್ನು ಅವರು ಕೊಡಲಿಲ್ಲಾ. ಪ್ರಪಂಚಕ್ಕಾಗಿ ಜ್ಯೂಗಳು ಬಹಳಷ್ಟನ್ನು ಮಾಡಿದ್ದಾರೆ. ಆದರೆ ನೀವು ತುಂಬಾ ನಿರಾಶರಾಗಿರುವಿರೆಂದು ನಾನು ಊಹಿಸಬಲ್ಲೇ. ಏಕೆಂದರೆ ಅದಕ್ಕಾಗಿ ಅವರು ಗಮನವನ್ನು ಕೊಡುವುದಿಲ್ಲಾ. 1996 ಏಪ್ರಿಲ್‌ನಲ್ಲಿ ಲ್ಯಾರಿ ಕಿಂಗ್ ಬದುಕಿ ರುವಾಗಲೇ ಬ್ರಾಂಡೊ "ಹಾಲಿವುಡ್ ನಡೆಯುತ್ತಿರುವುದೇ ಜ್ಯೂಗಳಿಂದ, ಜ್ಯೂಗಳೇ ಅದರ ಒಡೆಯರು ಹಾಗೂ ಅವರುಗಳು ಅತ್ಯಂತ ಸೂಕ್ಷ್ಮ ಮನಸ್ಥಿತಿಯನ್ನು ಹೊಂದಿರುವರು-ಕಷ್ಟಗಳನ್ನು ಅನುಭವಿಸುವ ಜನರು" ಎಂದು ಹೇಳಿಕೆ ನೀಡಿದ್ದರು. ಎಕೆಂದರೆ ಅವರನ್ನು ಸ್ವಂತಕ್ಕಾಗಿ ದುಡಿಸಿ ಕೊಂಡಿದ್ದನ್ನು - ನಾವು ನೋಡಿದ್ದೇವೆ - ನಿಗ್ಗರ್ ಮತ್ತು ಗ್ರೇಸ್‌ಬಾಲ್‌ನನ್ನು ನಾವು ನೋಡಿದ್ದೇವೆ. ಚಿಂಕ್‌ಅನ್ನು ನಾವು ನೋಡಿದ್ದೇವೆ,ಜಾಪ್‌ನ ಸೀಳುವಂತಹ ಅಪಾಯಕಾರಿ ಕಣ್ಣುಗಳನ್ನು ನಾವು ನೋಡಿದ್ದೇವೆ. ಕುಯುಕ್ತಿಯ ಫಿಲಿಪಿನೊನನ್ನು ನಾವು ನೋಡಿದ್ದೇವೆ. ನಾವು ಎಲ್ಲವನ್ನೂ ಸಹ ನೋಡಿದ್ದೇವೆ ಆದರೆ ಯಹೂದಿಗಳನ್ನು ಎಂದಿಗೂ ನೋಡಿರುವುದಿಲ್ಲಾ. ಏಕೆಂದರೆ "ನೀವು ಬಂಡಿಗಳನ್ನು ಎಲ್ಲಿ ಎಳೆಯುವಿರೆಂದು" ಪ್ರಾಯಶಃ ಅವರು ಸಂಪೂರ್ಣವಾಗಿ ತಿಳಿದಿದ್ದರು. "ಎಂದಾದರೂ ನೀವು ಹೇಳುವಿರಾ - ಏನಾದರೂ ಒಂದಿಷ್ಟು ನಿಮ್ಮ ಇಷ್ಟದಂತೆ ನೀವು ಆಡುತ್ತಿರುವುದು ಸರಿಯೆಂದು ಯಾವಾಗ ನೀವು ಹೇಳುವಿರಿ, ಆ‍ಯ್‌೦ಟಿ-ಸೆಮೆಟಿಕ್‌ ಜನರ ಬಗ್ಗೆ ಯಹೂದಿಗಳಿಗೆ ಯಾರು ಹೇಳುವರು" ಎಂದು ರಾಜನು ಉತ್ತರಿಸಿದಕ್ಕಾಗಿ, ಈ ವಿಷಯದಲ್ಲಿ ಬ್ರಾಂಡೊ ಮದ್ಯ ತನ್ನ ಬಾಯಿಹಾಕಿ,"ಇಲ್ಲಾ,ಇಲ್ಲಾ, ಎಕೆಂದರೆ ಪ್ರಾಮಣಿಕತೆಯ ಯಹೂದಿಗಳಿಗೆ ಬೆಲೆ ಕೊಟ್ಟಿದ್ದು ನಾನೊಬ್ಬನೇ ಮೊದಲಿಗ ಮತ್ತು ’ಯಹೂದಿಗಳಿಗೊಸ್ಕರ ದೇವರಿಗೆ ಧನ್ಯವಾದಗಳು’" ಎಂದು ಹೇಳಿದನು. ಬ್ರಾಂಡೋನ ಪ್ರತಿನಿಧಿ, ನಿರ್ಮಾಪಕ ಮತ್ತು ಸ್ನೇಹಿತರಾದ ಜೇಯ್ ಕಾಂಟರ್ "ಮರ್ಲೋನ್  ನನ್ನ ಜೊತೆ ತಾಸಿಗಿಂತಲೂ ಹೆಚ್ಚಿಗೆ  ಮಾತನಾಡಿ ಯಹೂದಿ ಜನರ ಬಗ್ಗೆ ಅವರಿಗಿರುವ ಹುಚ್ಚು ಪ್ರೀತಿಯಯನ್ನು, ಹಾಗೂ ಇಸ್ರೇಲಿಗೆ ಹೆಚ್ಚಿನ ಬೆಂಬಲ ಸೂಚಿಸುತ್ತಿದ್ದುದಾಗಿ ಹೇಳಿದ್ದರು ಎಂದು ಡೈಲಿ ವೆರೈಟಿಯಲ್ಲಿ ಹೇಳಿದರು.
ಮನ್ನಣೆ
ಅವರು ಅಮೆರಿಕನ್ ಫಿಲ್ಮ್ ಇನ್ಸ್‌ಟಿಟ್ಯೂಟ್ ಮತ್ತು ಟೈಮ್ ಮ್ಯಾಗಜೀನ್‌ನಿಂದ ಎಲ್ಲ ಕಾಲಕ್ಕೂ ನಾಲ್ಕನೇಯ ಶ್ರೇಷ್ಠ ನಟರೆಂದು ಪರಿಗಣಿಸಲ್ಪಟ್ಟರು.Time 100: The Most Important People of the Century
ನಿಧನವಾರ್ತೆಗಳು
ವರ್ಗ:20ನೇ ಶತಮಾನದ ಅಮೇರಿಕ ದೇಶದ ಜನ ವರ್ಗ:21ನೇ ಶತಮಾನದ ಅಮೆರಿಕನ್ನರು ವರ್ಗ:ಅಮೆರಿಕಾದ ಚಲನಚಿತ್ರ ನಟರು ವರ್ಗ:ಅಮೇರಿಕಾದ ಚಲನಚಿತ್ರ ನಿರ್ದೇಶಕರು ವರ್ಗ:ಅಮೆರಿಕದ ರಂಗ ಕಲಾವಿದರು ವರ್ಗ:ಅಮೆರಿಕದ ಕ್ರೈಸ್ತಧರ್ಮದ ವಿಜ್ಞಾನಿಗಳು ವರ್ಗ:ಅಕಾಡೆಮಿಯ ಅತ್ಯುತ್ತಮ ನಟ ಪ್ರಶಸ್ತಿ ವಿಜೇತರು ವರ್ಗ:ಅತ್ಯುತ್ತಮ ನಾಟಕ ನಟ ಗೋಲ್ಡನ್‌ ಗ್ಲೋಬ್‌ (ಚಲನಚಿತ್ರ) ವಿಜೇತರು ವರ್ಗ:BAFTA ವಿಜೇತರು (ಜನರು) ವರ್ಗ:ಅತ್ಯುತ್ತಮ ವಿದೇಶಿ ನಟ BAFTAಯ ಪ್ರಶಸ್ತಿ ವಿಜೇತರು ವರ್ಗ:ಎಮ್ಮಿ ಪ್ರಶಸ್ತಿ ಪುರಸ್ಕೃತರು ವರ್ಗ:ಅಲುಮ್ನಿ ಸ್ಟುಡಿಯೋ ನಟರು ವರ್ಗ:ಅಮ್ಯಾಚುರ್ ರೇಡಿಯೋ ಜನರು ವರ್ಗ:ಇಲಿನೊಯ್ಸ್ ರಾಜ್ಯದ ಪ್ರಜಾಪ್ರಭುತ್ವವಾದಿಗಳು ವರ್ಗ:ನೆಬ್ರಾಸ್ಕಾದ ಒಮಾಹದ ನಟ ವರ್ಗ:ಇಲಿನೊಯ್ಸ್‌ನ ಲಿಬರ್ಟಿವಿಲೆಯ ಜನರು ವರ್ಗ:ಡಚ್ ಅಮೆರಿಕನ್ನರು ವರ್ಗ:ಐರಿಷ್ ಅಮೆರಿಕನ್ನರು ವರ್ಗ:ಜರ್ಮನ್-ಅಮೆರಿಕನ್ ನಟರು ವರ್ಗ:ಯುನೈಟೆಡ್ ಸ್ಟೇಟ್ಸ್‌ನ LGBT ಜನರು ವರ್ಗ:ಇಂಗ್ಲೀಷ್ ಅಮೆರಿಕನ್ನರು ವರ್ಗ:ಲಿವರ್ ಕ್ಯಾನ್ಸರ್‌ನಿಂದ ಸಾವು ವರ್ಗ:ಹೃದಯ ಸಂಬಂಧಿ ರೋಗದಿಂದ ಸಾವು ವರ್ಗ:ಉಸಿರಾಟದ ತೊಂದರೆಯಿಂದ ಸಾವು ವರ್ಗ:ಕ್ಯಾಲಿಪೋರ್ನಿಯಾದಲ್ಲಿ ಕ್ಯಾನ್ಸರ‍್ನಿಂದ ಸಾವು ವರ್ಗ:1924ರಲ್ಲಿ ಜನಿಸಿದರು ವರ್ಗ:ಅತಿ ಕೆಟ್ಟ ಪೋಷಕ ನಟ ಗೋಲ್ಡನ್ ರಾಸ್ಪ್‌ಬೆರಿ ಪ್ರಶಸ್ತಿ ವಿಜೇತರು ವರ್ಗ:ಹಾಲಿವುಡ್ ಚಲನಚಿತ್ರ ಕಲಾವಿದರು
ಐತ್ತೂರು
ಐತ್ತೂರು ಭಾರತದ ದಕ್ಷಿಣ ಕರ್ನಾಟಕ ರಾಜ್ಯದಲ್ಲಿರುವ ಒಂದು ಗ್ರಾಮವಾಗಿದೆ. ಇದು ಕರ್ನಾಟಕದ ದಕ್ಷಿಣ ಕನ್ನಡ ಜಿಲ್ಲೆಯ ಕಡಬ ತಾಲ್ಲೂಕಿನಲ್ಲಿದೆ.
ಬಾಹ್ಯ ಕೊಂಡಿಗಳು
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ಗ್ರಾಮಗಳು
ಕಲಾವತಿ (ಪುರಾಣಗಳಲ್ಲಿ)
ಕಲಾವತಿ : ಕಾಶಿರಾಜನ ಮಗಳು. ಚಂದ್ರವಂಶದ ದಾಶಾರ್ಹರಾಜನನ್ನು ಮದುವೆಯಾದಳು. ತವರುಮನೆಯಲ್ಲಿ ದೂರ್ವಾಸಮುನಿಯ ಸೇವೆಮಾಡಿ ಮಂತ್ರೋಪದೇಶವನ್ನು ಪಡೆದಿದ್ದಳು. ಇವಳ ಶರೀರವನ್ನು ಮೊದಲ ಸಲ ಸಂಪರ್ಕ ಮಾಡಿದ ಕೂಡಲೇ ದಾಶಾರ್ಹನ ಮೈಯಲ್ಲಿ ಬೊಕ್ಕೆಗಳೆದ್ದುವು. ಆಗ ಇವಳು ಇದು ಅಭಕ್ಷ್ಯ ಭಕ್ಷಣದ ಫಲ-ಎಂದಳು. ಇವಳ ಸೂಚನೆಯಂತೆ ಗರ್ಗಮುನಿಯಿಂದ ಪಂಚಾಕ್ಷರಿ ಮಂತ್ರೋಪದೇಶವನ್ನು ಪಡೆದು ಆತ ಶುದ್ಧನಾದ ಮತ್ತು ಅವನ ದೇಹ ಚಂದನಶೀತಲವಾಯಿತು.
ಕಲಾವತಿ ಎಂಬ ಹೆಸರಿನ ಇನ್ನೊಬ್ಬಳು ಪಾರಮುನಿ ಮತ್ತು ಪುಜಿಕಸ್ಥಲೆಯರ (ಅಪ್ಸರಸೆ) ಮಗಳು. ಹುಟ್ಟಿದೊಡನೆಯೇ ತಾಯಿ ದೇವಲೋಕಕ್ಕೆ ಹೋದದ್ದರಿಂದ ಚಂದ್ರಕಲೆಯಿಂದ ಬೆಳೆದ ಇವಳು ಕಲಾವತಿಯೆನಿಸಿದಳು. ಒಂದು ದಿನ ಪಾರಮುನಿಯನ್ನು ರಾಕ್ಷಸನೊಬ್ಬ ನುಂಗಿದ. ಆಗ ಕಲಾವತಿ ದುಃಖದಿಂದ ಸಾಯಲು ಸಿದ್ಧಳಾದಳು. ಅಷ್ಟರಲ್ಲಿ ಪಾರ್ವತಿ ಪ್ರತ್ಯಕ್ಷಳಾಗಿ ಸಾಯಬಾರದೆಂದೂ ಸ್ವಾರೋಚಿಷಮನು ಮದುವೆಯಾಗುವನೆಂದೂ ಹೇಳಿ ಅಂತರ್ಧಾನಳಾದಳು. ಆಮೇಲೆ ಇಂದೀವರಾಕ್ಷನೆಂಬ ಗಂಧರ್ವನ ಮಗಳಾದ ಮನೋರಮೆ ಇವಳ ಗೆಳತಿಯಾಗಿ ತನ್ನ ಮೊದಲಿನ ಗೆಳತಿಯಾಗಿದ್ದ ವಿಭಾವರಿಯನ್ನೂ ಕೂಡಿಕೊಂಡು ವಿಹರಿಸುತ್ತಿದ್ದಾಗ ಹಿಮಾಲಯದ ವೃದ್ಧತಾಪಸನೊಬ್ಬನನ್ನು ಗೇಲಿಮಾಡಿದ್ದರಿಂದ ಆತ ಮನೋರಮೆಗೆ ರಾಕ್ಷಸಪೀಡೆಗಳಾಗಲೆಂದು ಶಾಪಕೊಟ್ಟ. ಹಾಗೆ ಸಿಟ್ಟುಮಾಡಿದ್ದು ತಪ್ಪೆಂದು ಮನೋರಮೆಯ ಗೆಳತಿಯರು ಹೇಳಿದಾಗ ಕುಷ್ಟ, ಕ್ಷಯಬಾಧೆಗೊಳಗಾಗಿರೆಂದು ಅವರಿಬ್ಬರಿಗೂ ತಾಪಸ ಶಾಪಕೊಟ್ಟ. ಅಷ್ಟರಲ್ಲಿ ಸ್ವಾರೋಚಿಷಮನು ರಾಕ್ಷಸಬಾಧೆಯಿಂದ ಮನೋರಮೆಯನ್ನು ಬಿಡಿಸಿ ಮದುವೆಯಾಗಿ ಅವಳ ಮೂಲಕ ಅವಳ ಗೆಳತಿಯರ ವೃತ್ತಾಂತವನ್ನು ತಿಳಿದು ಆಯುರ್ವೇದ ಚಿಕಿತ್ಸೆಯಿಂದ ಅವರಿಬ್ಬರ ರೋಗಗಳನ್ನೂ ಗುಣಪಡಿಸಿ ಕಲಾವತಿಯಿಂದ ಪದ್ಮಿನೀವಿದ್ಯೆಯನ್ನೂ ವಿಭಾವರಿಯಿಂದ ಪ್ರಾಣಿಭಾಷೆಯನ್ನೂ ಕಲಿತು ಅವರನ್ನೂ ಮದುವೆಯಾದ. (ಬಿ.ಎಚ್.ಎಸ್.) ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕಲಾಕ್ಷೇತ್ರ
ಕಲಾಕ್ಷೇತ್ರ: ಚೆನ್ನೈನಲ್ಲಿರುವ ಸಂಗೀತ, ನಾಟ್ಯ ಬೋಧನಾ ಸಂಸ್ಥೆ. ರುಕ್ಮಿಣಿದೇವಿ ಅರುಂಡೇಲ್ ಅವರಿಂದ ಜನವರಿ ೧೯೩೬ರಲ್ಲಿ ಸ್ಥಾಪಿಸಲ್ಪಟ್ಟಿತು. ಭರತನಾಟ್ಯ, ಸಂಗೀತ ಇವುಗಳ ಬೋಧನೆಗೆ ಮೀಸಲಾದ ಸಂಸ್ಥೆ. ಈ ಸಂಸ್ಥೆಗೆ ದೇಶ ವಿದೇಶಗಳಲ್ಲಿ ಮನ್ನಣೆ ದೊರಕಿ ಪ್ರಸಿದ್ಧಿ ಪಡೆಯಿತು. ರುಕ್ಮಿಣಿದೇವಿಯವರು ೧೯೫೨, ಮತ್ತು ೧೯೫೬ರಲ್ಲಿ ಭಾರತದ ರಾಜ್ಯಸಭಾ ಸದಸ್ಯೆಯಾಗಿ ಹಾಗೂ ಭಾರತದ ಸಾಂಸ್ಕೃತಿಕ ರಾಯಭಾರಿಯಂತೆ ವಿದೇಶಗಳಲ್ಲಿ ಸಂಚರಿಸಿ ತಮ್ಮ ಸೇವೆ ಸಲ್ಲಿಸಿದ್ದಾರೆ. ಇವರ ನಿಧನಾನಂತರ ಭಾರತ ಸರ್ಕಾರ ‘ಕಲಾಕ್ಷೇತ್ರ ಫೌಂಡೇಷನ್ ಆ್ಯಕ್ಟ್‌ ನಂ.೬/೧೯೯೪’ ಅನ್ನು ಹೊರಡಿಸಿತು. ಚೆನ್ನೈ ಸರ್ಕಾರ ೨೯ ಸೆಪ್ಟಂಬರ್ ೨೦೦೩ರಲ್ಲಿ ಸಂಸ್ಥೆಯನ್ನು ತನ್ನ ವಶಕ್ಕೆ ತೆಗೆದುಕೊಂಡಿದೆ. ಈಗ ೪ ಮತ್ತು ೫ ವರ್ಷಗಳ- ಗಾಯನ, ವಾದ್ಯಗಳ ನುಡಿಸುವಿಕೆ ಮತ್ತು ನಾಟ್ಯ ಇವುಗಳ ತರಬೇತಿ ತರಗತಿಗಳು ನಡೆಯುತ್ತಿವೆ. ಈ ಸಂಸ್ಥೆಯಲ್ಲಿ ಟೈಗರ್ ವರದಾಚಾರ್, ಮೈಸೂರು ವಾಸುದೇವಾಚಾರ್, ಪಾಪನಾಶಂ ಶಿವನ್, ಮೀನಾಕ್ಷಿ ಸುಂದರಂ ಪಿಳ್ಳೆ ಮೊದಲಾದ ಪ್ರಸಿದ್ಧ ವಿದ್ವಾಂಸರು ಬೋಧಕರಾಗಿ, ಪ್ರಾಂಶುಪಾಲರಾಗಿ ಕಾರ್ಯನಿರ್ವಹಿಸಿದ್ದಾರೆ.
ಉಲ್ಲೇಖಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಕಲಾ ಸಂಸ್ಥೆಗಳು ವರ್ಗ:ಕರ್ನಾಟಕ ಸಂಗೀತ
ಕೇಂದ್ರೀಯ ಮಾಧ್ಯಮಿಕ ಶಿಕ್ಷಣ ಮಂಡಳಿ
ಇತಿಹಾಸ
ಭಾರತದಲ್ಲಿ 1921 ರಲ್ಲಿ ಸ್ಥಾಪನೆಯಾದ ಮೊದಲ ಶಿಕ್ಷಣ ಮಂಡಳಿ ಉತ್ತರ ಪ್ರದೇಶ ಪ್ರೌಢ ಮತ್ತು ಪದವಿಪೂರ್ವ ಶಿಕ್ಷಣ ಮಂಡಳಿಯಾಗಿದ್ದು, ಇದು ರಜಪೂತಾನ, ಮಧ್ಯ ಭಾರತ ಮತ್ತು ಗ್ವಾಲಿಯರ್ ವ್ಯಾಪ್ತಿಗೆ ಒಳಪಟ್ಟಿತ್ತು. 1929 ರಲ್ಲಿ ಭಾರತ ಸರ್ಕಾರವು "ಬೋರ್ಡ್ ಆಫ್ ಹೈಸ್ಕೂಲ್ ಮತ್ತು ಇಂಟರ್ಮೀಡಿಯೆಟ್ ಎಜುಕೇಶನ್, ರಜಪೂತಾನ" ಎಂಬ ಜಂಟಿ ಮಂಡಳಿಯನ್ನು ಸ್ಥಾಪಿಸಿತು. ಇದರಲ್ಲಿ ಅಜ್ಮೀರ್, ಮೆರ್ವಾರಾ, ಮಧ್ಯ ಭಾರತ ಮತ್ತು ಗ್ವಾಲಿಯರ್ ಸೇರಿದ್ದಾರೆ. ನಂತರ ಇದನ್ನು ಅಜ್ಮೀರ್, ಭೋಪಾಲ್ ಮತ್ತು ವಿಂಧ್ಯ ಪ್ರದೇಶಕ್ಕೆ ಸೀಮಿತಗೊಳಿಸಲಾಯಿತು. 1952 ರಲ್ಲಿ, ಇದು "ಮಾಧ್ಯಮಿಕ ಶಿಕ್ಷಣ ಮಂಡಳಿ" ಆಯಿತು.
ಅಂಗಸಂಸ್ಥೆಗಳು
ಸಿಬಿಎಸ್ಇ ಎಲ್ಲಾ ಕೇಂದ್ರೀಯ ವಿದ್ಯಾಲಯಗಳು, ಎಲ್ಲಾ ಜವಾಹರ್ ನವೋದಯ ವಿದ್ಯಾಲಯಗಳು, ಖಾಸಗಿ ಶಾಲೆಗಳು ಮತ್ತು ಭಾರತದ ಕೇಂದ್ರ ಸರ್ಕಾರದಿಂದ ಅನುಮೋದಿಸಲ್ಪಟ್ಟ ಶಾಲೆಗಳನ್ನು ಸಂಯೋಜಿಸುತ್ತದೆ.
ಪರೀಕ್ಷೆಗಳು
ಸಿಬಿಎಸ್‌ಇ ಪ್ರತಿವರ್ಷ ಮಾರ್ಚ್ ತಿಂಗಳಲ್ಲಿ 10 ನೇ ತರಗತಿ ಮತ್ತು 12 ನೇ ತರಗತಿಯ ಅಂತಿಮ ಪರೀಕ್ಷೆಗಳನ್ನು ನಡೆಸುತ್ತದೆ. ಮೇ ಅಂತ್ಯದ ವೇಳೆಗೆ ಫಲಿತಾಂಶಗಳನ್ನು ಪ್ರಕಟಿಸಲಾಗುತ್ತದೆ. ಭಾರತದಾದ್ಯಂತದ ಕಾಲೇಜುಗಳಲ್ಲಿ ಎಂಜಿನಿಯರಿಂಗ್ ಮತ್ತು ಆರ್ಕಿಟೆಕ್ಚರ್ ಕೋರ್ಸ್‌ಗಳ ಪ್ರವೇಶಕ್ಕಾಗಿ ಮಂಡಳಿಯು ಈ ಹಿಂದೆ ಎಐಇಇಇ (ಆಲ್ ಇಂಡಿಯಾ ಎಂಜಿನಿಯರಿಂಗ್ ಎಂಟ್ರನ್ಸ್ ಎಕ್ಸಾಂ) ಪರೀಕ್ಷೆಯನ್ನು ನಡೆಸಿತು. ಆದರೆ ಎಐಇಇಇ ಪರೀಕ್ಷೆಯನ್ನು 2013 ರಲ್ಲಿ ಐಐಟಿ- ಜಂಟಿ ಪ್ರವೇಶ ಪರೀಕ್ಷೆಯಲ್ಲಿ (ಜೆಇಇ - ಜಾಯಿಂಟ್ ಎಂಟ್ರನ್ಸ್ ಎಕ್ಸಾಂ) ಲೀನಗೊಳಿಸಲಾಯಿತು. ಸಾಮಾನ್ಯ ಪರೀಕ್ಷೆಯನ್ನು ಈಗ ಜೆಇಇ (ಮುಖ್ಯ) ಎಂದು ಕರೆಯಲಾಗುತ್ತದೆ ಮತ್ತು ಈಗ ಇದನ್ನು ರಾಷ್ಟ್ರೀಯ ಪರೀಕ್ಷಾ ಸಂಸ್ಥೆ ನಡೆಸುತ್ತದೆ.
1್ ಎಕ್ಸಾಂ0 ನವೆಂಬರ್ 2017 ರಂದು ಪ್ರಧಾನಿ ನರೇಂದ್ರ ಮೋದಿ ಅವರ ಅಧ್ಯಕ್ಷತೆಯಲ್ಲಿ ಕೇಂದ್ರ ಸಚಿವ ಸಂಪುಟವು ವಿವಿಧ ಪರೀಕ್ಷಾ ಪರೀಕ್ಷೆಗಳನ್ನು ನಡೆಸುವ ರಾಷ್ಟ್ರೀಯ ಪರೀಕ್ಷಾ ಸಂಸ್ಥೆ (ಎನ್‌ಟಿಎ) ರಚಿಸುವ ಬಗ್ಗೆ ಪ್ರಸ್ತಾಪಿಸಿತು. ಪ್ರಸ್ತುತ, ಕೇಂದ್ರೀಯ ಮಾಧ್ಯಮಿಕ ಶಿಕ್ಷಣ ಮಂಡಳಿ (ಸಿಬಿಎಸ್‌ಇ) ರಾಷ್ಟ್ರೀಯ ಅರ್ಹತಾ ಮತ್ತು ಪ್ರವೇಶ ಪರೀಕ್ಷೆ (ನೀಟ್), ಕೇಂದ್ರ ಶಿಕ್ಷಕರ ಅರ್ಹತಾ ಪರೀಕ್ಷೆ (ವರ್ಷಕ್ಕೆ ಎರಡು ಬಾರಿ) ಯುಜಿಸಿಯ ರಾಷ್ಟ್ರೀಯ ಅರ್ಹತಾ ಪರೀಕ್ಷೆ (ವರ್ಷಕ್ಕೆ ಎರಡು ಬಾರಿ) ಮತ್ತು ಜವಾಹರ್ ನವೋದಯ ವಿದ್ಯಾಲಯಗಳಿಗೆ ಪ್ರವೇಶ ಪರೀಕ್ಷೆಯನ್ನು ನಡೆಸುತ್ತದೆ.
10 ನೇ ತರಗತಿ
ಪ್ರೌಢ (10 ನೇ ತರಗತಿ) ಹಾಗೂ ಪದವಿಪೂರ್ವ ತರಗತಿ (11-12 ನೇ ತರಗತಿ) ಗಳಿಗೆ ಬಡ್ತಿ ಪಡೆಯಲು, ಒಬ್ಬ ವಿದ್ಯಾರ್ಥಿ ಎಲ್ಲಾ ವಿಷಯಗಳಿಗೆ (ಅಥವಾ 6 ವಿಷಯಗಳನ್ನು ತೆಗೆದುಕೊಂಡರೆ ಅತ್ಯುತ್ತಮ 5), ಕನಿಷ್ಠ 33% ಅಂಕ ಪಡೆಯಬೇಕು.
ಮೊದಲು, ಉತ್ತೀರ್ಣರಾಗುವ ಮಾನದಂಡಗಳನ್ನು ವಿದ್ಯಾರ್ಥಿ ಲಿಖಿತ ಮತ್ತು ಪ್ರಾಯೋಗಿಕ ಪರೀಕ್ಷೆಗಳೆರಡರಲ್ಲಿಯೂ 33% ಅಂಕ ಪಡೆಯಬೇಕಾಗಿತ್ತು. ಆದಾಗ್ಯೂ, ಹಿಂದಿನ ವರ್ಷದಲ್ಲಿ ಹಳೆಯ ಸಿಸಿಇ ವ್ಯವಸ್ಥೆಯ ಮೂಲಕ ಹೋಗಿದ್ದರಿಂದ 2018 ರಲ್ಲಿ ಪರೀಕ್ಷೆಯನ್ನು ಬರೆಯುವ ವಿದ್ಯಾರ್ಥಿಗಳಿಗೆ ಆರಂಭದಲ್ಲಿ ವಿನಾಯಿತಿ ನೀಡಲಾಯಿತು. ಆದಾಗ್ಯೂ, ಸಿಬಿಎಸ್ಇ ನಂತರ 2019 ರಿಂದ ಪರೀಕ್ಷೆಯನ್ನು ಬರೆಯುವ ವಿದ್ಯಾರ್ಥಿಗಳಿಗೆ ಮತ್ತು ನಂತರ ಈ ವಿನಾಯಿತಿಯನ್ನು ವಿಸ್ತರಿಸಿತು.
12 ನೇ ತರಗತಿ
12ನೇ ತರಗತಿ ವಿದ್ಯಾರ್ಥಿಗಳು ಉತ್ತೀರ್ಣರಾಗಲು ಲಿಖಿತ ಮತ್ತು ಪ್ರಾಯೋಗಿಕ (ಅನ್ವಯಿಸಿದರೆ) ಎರಡೂ ಪರೀಕ್ಷೆಗಳಲ್ಲಿ 33%ರಷ್ಟು ಅಂಕ ಪಡೆದು, ಒಟ್ಟು ಅಂಕಗಳಲ್ಲಿ 33% ಅಂಕ ಗಳಿಸಬೇಕು.
ನಿಖರವಾಗಿ ಒಂದು ವಿಷಯದಲ್ಲಿ ಉತ್ತೀರ್ಣರಾಗದ ವಿದ್ಯಾರ್ಥಿಗೆ, ಅವನು / ಅವಳು ಜುಲೈನಲ್ಲಿ ಆ ವಿಷಯಕ್ಕಾಗಿ ಪೂರಕ ಪರೀಕ್ಷೆಯನ್ನು ಬರೆಯಬಹುದು. ಆ ವಿಷಯದಲ್ಲಿ ಅಥವಾ ಎರಡು ಅಥವಾ ಅದಕ್ಕಿಂತ ಹೆಚ್ಚಿನ ವಿಷಯಗಳಲ್ಲಿ ಅನುತ್ತೀರ್ಣರಾದವರಿಗೆ ಅವನು / ಅವಳು ತೆಗೆದುಕೊಂಡ ಎಲ್ಲಾ ವಿಷಯಗಳನ್ನು ಮುಂದಿನ ವರ್ಷದಲ್ಲಿ ಪುನಃ ಬರೆಯಬೇಕು.
ಪ್ರಾದೇಶಿಕ ಕಚೇರಿಗಳು
ಪ್ರಸ್ತುತ ಸಿಬಿಎಸ್‌ಇ 10 ಪ್ರಾದೇಶಿಕ ಕಚೇರಿಗಳನ್ನು ಹೊಂದಿದೆ:
ವಿದೇಶಿ ಶಾಲೆಗಳು
ಸಿಬಿಎಸ್‌ಇಯ ಅಧಿಕೃತ ವೆಬ್‌ಸೈಟ್‌ನ ಪ್ರಕಾರ, ಭಾರತದ ಹೊರಗಿನ ವಿವಿಧ ದೇಶಗಳಲ್ಲಿ 28 ಸರ್ಕಾರಿ ಮತ್ತು ಖಾಸಗಿ ಅಂಗಸಂಸ್ಥೆ ಶಾಲೆಗಳಿವೆ. ಅವರ ಸ್ಥಾಪನೆಯ ಕಾರಣ ವಿದೇಶದಲ್ಲಿ ಭಾರತೀಯ ಸಮುದಾಯಕ್ಕೆ ಸೇವೆ ಸಲ್ಲಿಸುತ್ತಿದೆ.
ಸಿಬಿಎಸ್ಇ ಶಾಲೆಗಳಿರುವ ದೇಶಗಳು
ಭಾರತೀಯ ಪ್ರಜೆಗಳ ಜನಸಂಖ್ಯೆಯು ದೇಶದ ಸ್ಥಳೀಯ ಜನಸಂಖ್ಯೆಯನ್ನು ಮೀರಿದ ದೇಶಗಳಿಗೆ ಅಥವಾ ಸೌದಿ ಅರೇಬಿಯಾ, ಯುನೈಟೆಡ್ ಅರಬ್ ಎಮಿರೇಟ್ಸ್, ಓಮನ್, ಕತಾರ್, ಬಹ್ರೇನ್ ಮುಂತಾದ ಜನಸಂಖ್ಯೆಯ ಗಣನೀಯ ಪಾಲನ್ನು ಹೊಂದಿರುವ ದೇಶಗಳಲ್ಲಿ, ಭಾರತೀಯ ರಾಯಭಾರ ಕಚೇರಿಗಳು ಸಿಬಿಎಸ್‌ಇ ಶಾಲೆಗಳನ್ನು ಸ್ಥಾಪಿಸಿ ಮತ್ತು ನಿರ್ದಿಷ್ಟ ದೇಶದಲ್ಲಿ ಭಾರತೀಯರ ಅಗತ್ಯತೆಗಳನ್ನು ಪೂರೈಸುವ ಖಾಸಗಿ ಸಿಬಿಎಸ್‌ಇ ಶಾಲೆಗಳನ್ನು ಸ್ಥಾಪಿಸಲು ಭಾರತೀಯರು ಅಥವಾ ಸ್ಥಳೀಯರಿಗೆ ಅವಕಾಶ ಮಾಡಿಕೊಟ್ಟಿದ್ದಾರೆ.
ಆದರೆ, ಭಾರತೀಯರು ವಾಸಿಸದ ದೇಶಗಳಲ್ಲಿ, ಭಾರತೀಯ ರಾಜತಾಂತ್ರಿಕ ಕಾರ್ಯಾಚರಣೆಗಳು ರಷ್ಯಾ ಮತ್ತು ಇರಾನ್‌ನಂತಹ ದೇಶಗಳಲ್ಲಿ ಶಾಲೆಗಳನ್ನು ಸ್ಥಾಪಿಸಿವೆ, ಅದು ಮುಖ್ಯವಾಗಿ ರಾಜತಾಂತ್ರಿಕರ ಮಕ್ಕಳಿಗೆ ಸೇವೆ ಸಲ್ಲಿಸುತ್ತದೆ.
ಬೆಸುಗೆ
ಬೆಸುಗೆ
ಲೋಹಗಳ ತಗಡು, ತಂತಿ ಮುಂತಾದವುಗಳನ್ನು ಒಂದರೊಡನೊಂದು ಒಗ್ಗೂಡಿಸಲು ಅಥವಾ ಬಂಧಿಸಲು ಮಿಶ್ರಲೋಹ ಬಂಧಕ(Solder)ವನ್ನು ಬಳಸಲಾಗುತ್ತದೆ.ಬೆಸುಗೆಗೆ ಬಳಸುವ ಮಿಶ್ರಲೋಹದ ಕರಗುವ ಬಿಂದು ಕಡಿಮೆಯಾಗಿದ್ದು, ಬೆಸೆಯಲ್ಪಡುವ ಎರಡೂ ಲೋಹಗಳ ಮಧ್ಯೆ ತೆಳುಪದರವಾಗಿ ಹರಡಿಕೊಳ್ಳವುದು.ಸಾಮಾನ್ಯವಾಗಿ ಉಪಯೋಗಿಸುವ ಬೆಸುಗೆಯ ಮಿಶ್ರಲೋಹಗಳಲ್ಲಿ ಸೀಸ ಮತ್ತು ತವರಗಳ ಪ್ರಮಾಣಗಳು ಶೇಕಡಾ ೫೦ ರಷ್ಟಿರುತ್ತವೆ. ಸೀಸಗಳ ತಗಡು ಮತ್ತು ಕೊಳವೆ ಬೆಸೆಯಲು ವಿಶೇಷವಾಗಿ ಬಳಸುವ ಬೆಸುಗೆಯ ಮಿಶ್ರಲೋಹದಲ್ಲಿ ಶೇಕಡಾ೬೦ ರಷ್ಡು ಸೀಸ ಮತ್ತು ಶೇಕಡಾ೪೦ ರಷ್ಟು ತವರ ಇರುತ್ತದೆ.ಬೆಸುಗೆಗೆ ಉಪಯೋಗಿಸಲಾಗುವ ಮಿಶ್ರಲೋಹಕ್ಕೆ ಹೆಚ್ಚು ಕರಗುವ ಬಿಂದು ಇರಬೇಕು. ಶೇಕಡಾ ೪೦ ರಷ್ಟು ಸೀಸ ಮತ್ತು ಶೇಕಡಾ ೬೦ ರಷ್ಟು ತವರವಿರುವ ಬೆಸುಗೆ ಮಿಶ್ರಲೋಹದ ಕರಗುವ ಬಿಂದು ಮತ್ತು ಹರಡುವಿಕೆ ಸೀಸವಿರುವ ಬೆಸುಗೆ ಮಿಶ್ರಲೋಹಕ್ಕಿಂತ ಕಡಿಮೆ. ಆದ್ದರಿಂದ ಇದನ್ನು ಹೆಚ್ಚಾಗಿ ಸೀಸ ಮತ್ತಿತರ ಕೆಡಿಮೆ ಕರಗುವ ಬಿಂದುವಿರುವ ಮಿಶ್ರಲೋಹಗಳನ್ನು ಒಗ್ಗೂಡಿಸಲು ಉಪಯೋಗಿಸುವರು. ಬೆಸುಗೆಗೆ ಮಿಶ್ರಲೋಹದ ಕರಗುವ ಬಿಂದುವನ್ನು ಮತ್ತಷ್ಟು ಕಡಿಮೆ ಮಾಡಲು ಬಿಸ್ಮತ್ ಲೋಹವನ್ನು ಸೇರಿಸುವರು. ಲೋಹದ ತಗಡುಗಳು,ತಂತಿ ಮುಂತಾದವುಗಳ ಬೆಸುಗೆ ಮಾಡಬೇಕಾದ ಮೇಲ್ಮೈ ಯನ್ನು ಅಂದರೆ ಬೆಸುಗೆ ಮಾಡಬೇಕಾದ ಭಾಗವನ್ನು ಮರಳು ಕಾಗದದಿಂದ ಚೆನ್ನಾಗಿ ಉಜ್ಜಿ ಶುದ್ಧಗೊಳಿಸಬೇಕು.ಲೋಹಗಳ ಮೇಲ್ಮೈ ಮೇಲೆ ಶೇಖರವಾಗಿರುವ ಲೋಹದ ಆಕ್ಸೈಡುಗಳನ್ನು ಸ್ರಾವಕ ವಸ್ತು ಉಪಯೋಗಿಸಿ ತೆಗೆದು ಹಾಕುವರು. ಬೆಸುಗೆ ಮಿಶ್ರಲೋಹವನ್ನು ಕರಗಿಸಲು ಮತ್ತು ಬೆಸೆಯಬೇಕಾದ ಲೋಹಗಳ ಭಾಗಗಳನ್ನು ಕಾಯಿಸಲು ಬೇಕಾಗುವ ಶಾಖ ಪಡೆಯಲು ಬೆಸೆಯುವ ಕಬ್ಬಿಣ ಬಳಸುವುದು ವಾಡಿಕೆ. ಬೆಸೆಯುವ ಉಪಕರಣದ ತುದಿಯಲ್ಲಿ ,ತಾಮ್ರದ ಅಗ್ರ ಭಾಗವಿದ್ದು, ಇದರ ಆಕಾರ ಉಪಯೋಗಕ್ಕೆ ತಕ್ಕಂತೆ ಇರುವುದು. ಇದನ್ನು ಅನಿಲ ಜ್ವಾಲೆಯಿಂದಾಗಲೀ ಅಥವಾ ವಿದ್ಯುತ್ ಹರಿಸಿ ನಿರಂತರವಾಗಿ ಕಾದಿರುವಂತೆ ಮಾಡಬಹುದು.ನಂತರ ಬೆಸುಗೆ ಮಿಶ್ರ ಲೋಹವನ್ನು ಬೆಸಯಬೇಕಾದ ಲೋಹಗಳ ಮಧ್ಯ ಇಟ್ಟು, ಅದು ಕರಗಿ ಎರಡೂ ಲೋಹಗಳೂ ಒಗ್ಗೂಡಿದ ನಂತರ ಹೆಚ್ಚು ಬೆಸುಗೆ ಮಿಶ್ರಲೋಹದ ಭಾಗವನ್ನು ಒರಸಿ ತೆಗೆದು ಹಾಕಲಾಗುವುದು.
ವರ್ಗ:ವಿಜ್ಞಾನ
ಅಖಿಲಭಾರತ ವೈದ್ಯವಿಜ್ಞಾನಗಳ ಸಂಸ್ಥೆ
ಉಲ್ಲೇಖಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಭಾರತೀಯ ಮೋಟಾರು ವಾಹನಗಳ ಕಾಯಿದೆ
ಮೋಟಾರು ವಾಹನಗಳ ಕಾಯ್ದೆ, ೧೯೮೮ ಭಾರತ ಸಂಸತ್ತಿನ ಕಾಯಿದೆಯಾಗಿದ್ದು, ಇದು ರಸ್ತೆ ಸಾರಿಗೆ ವಾಹನಗಳ ಎಲ್ಲಾ ಅಂಶಗಳನ್ನು ನಿಯಂತ್ರಿಸುತ್ತದೆ. ಈ ಕಾಯ್ದೆಯು ಜುಲೈ ೧, ೧೯೮೯ ರಿಂದ ಜಾರಿಗೆ ಬಂದಿತು. ಈ ಕಾಯ್ದೆಯು ೧೯೩೯ ರ ಮೋಟಾರು ವಾಹನಗಳ ಕಾಯ್ದೆಯನ್ನು ಬದಲಾದ ರೂಪವಾಗಿದೆ. ಅದಕ್ಕೂ ಮುನ್ನ, ಮೋಟಾರು ವಾಹನ ಕಾಯ್ದೆ, ೧೯೧೪ ಜಾರಿಯಲ್ಲಿತ್ತು. ಈ ಕಾಯ್ದೆಯನ್ನು ೨೦೧೯ ರ ಮೋಟಾರು ವಾಹನಗಳ (ತಿದ್ದುಪಡಿ) ಕಾಯ್ದೆಯಿಂದ ತಿದ್ದುಪಡಿ ಮಾಡಲಾಗಿದೆ. ಈ ಕಾಯಿದೆಯು ಚಾಲಕರ ಪರವಾನಗಿ, ಮೋಟಾರು ವಾಹನಗಳ ನೋಂದಣಿ, ಪರವಾನಗಿಗಳ ಮೂಲಕ ಮೋಟಾರು ವಾಹನಗಳ ನಿಯಂತ್ರಣ, ರಾಜ್ಯ ಸಾರಿಗೆ ಸಂಸ್ಥೆಗಳಿಗೆ ಸಂಬಂಧಿಸಿದ ವಿಶೇಷ ನಿಬಂಧನೆಗಳು, ಸಂಚಾರ ನಿಯಂತ್ರಣ, ವಿಮೆ, ಹೊಣೆಗಾರಿಕೆ, ಅಪರಾಧಗಳು ಮತ್ತು ದಂಡಗಳು ಇತ್ಯಾದಿಗಳಿಗೆ ಸಂಬಂಧಿಸಿದ ಶಾಸಕಾಂಗ ನಿಬಂಧನೆಗಳು ಇತ್ಯಾದಿಗಳ ಬಗ್ಗೆ ವಿಸ್ತಾರವಾದ ವಿವರ ಒದಗಿಸುತ್ತದೆ. =ವ್ಯಾಖ್ಯಾನ= ಕಾಯಿದೆಯ ಪ್ರಮುಖ ವ್ಯಾಖ್ಯಾನವನ್ನು ಕೆಳಗೆ ನೀಡಲಾಗಿದೆ:
ಮೋಟಾರು ವಾಹನ: ಬಾಹ್ಯ ಅಥವಾ ಆಂತರಿಕ ಶಕ್ತಿಯ ಮೂಲದಿಂದ ಮುಂದೂಡುವಿಕೆಯ ಶಕ್ತಿಯು ಉತ್ಪಾದನೆಯಾಗಿ, ರಸ್ತೆಗಳಲ್ಲಿ ಯಾಂತ್ರಿಕವಾಗಿ ಮುಂದೂಡಲು ಬಳಸುವ ಯಾವುದೇ ವಾಹನ.
=ಅಪಘಾತ ಹಕ್ಕುಗಳು= ಮಾರಣಾಂತಿಕ ವಾಹನ ಅಪಘಾತಗಳಲ್ಲಿ ಬಲಿಯಾದವರ ಕುಟುಂಬಕ್ಕೆ ಮಧ್ಯಂತರ ಪರಿಹಾರವಾಗಿ, ಮೇಲಿನ ಮಿತಿಯಿಲ್ಲದೆ, ₹೫,೦೦,೦೦೦ (ಯುಎಸ್ $ ೭,೨೦೦) ನೀಡಲು ಅವಕಾಶವಿದೆ. ರಸ್ತೆ ಅಪಘಾತ ಪರಿಹಾರದ ಹಕ್ಕುಗಳ ಪ್ರಕರಣಗಳನ್ನು ಮೋಟಾರ್ ಅಪಘಾತ ಹಕ್ಕುಗಳ ನ್ಯಾಯಮಂಡಳಿಯಲ್ಲಿ ನಿರ್ಧರಿಸಲಾಗುತ್ತದೆ.
=ಹಿಂದಿನ ಕಾನೂನುಗಳು= "ಭಾರತೀಯ ಮೋಟಾರ್ ವಾಹನಗಳ ಕಾಯ್ದೆ, ೧೯೧೪" ಒಂದು ಕೇಂದ್ರ ಶಾಸನವಾಗಿದ್ದು, ಅದು ಬ್ರಿಟಿಷ್ ಭಾರತದಲ್ಲಿ ಅಂಗೀಕರಿಸಲ್ಪಟ್ಟಿತ್ತು ಮತ್ತು ಬ್ರಿಟಿಷ್ ಭಾರತದ ಎಲ್ಲಾ ಪ್ರದೇಶಗಳಿಗೂ ಅನ್ವಯಿಸುತ್ತಿತ್ತು. ಕೆಲವು ರಾಜಪ್ರಭುತ್ವಗಳು ಸ್ಥಳೀಯ ಮಾರ್ಪಾಡುಗಳೊಂದಿಗೆ ಇದನ್ನು ಅನುಸರಿಸಿದವು. ೧೯ ನೇ ಶತಮಾನದ ಅಂತ್ಯದ ವೇಳೆಗೆ ಭಾರತದಲ್ಲಿ ಮೋಟಾರು ವಾಹನಗಳನ್ನು ಮೊದಲು ಪರಿಚಯಿಸಲಾಗಿತ್ತು ಮತ್ತು ೧೯೧೪ ರ ಕಾಯಿದೆಯು ಅವುಗಳ ಬಳಕೆಯನ್ನು ನಿಯಂತ್ರಿಸುವ ಮೊದಲ ಶಾಸನವಾಗಿತ್ತು. ಇದು ೧೮ ವಿಭಾಗಗಳನ್ನು ಹೊಂದಿದ್ದು, ವಾಹನಗಳು ಮತ್ತು ವಾಹನ ಚಾಲಕರನ್ನು ನೋಂದಾಯಿಸುವ ಮತ್ತು ಪರವಾನಗಿ ನೀಡುವ ಮತ್ತು ನಿಯಮಗಳನ್ನು ಜಾರಿಗೊಳಿಸುವ ಜವಾಬ್ದಾರಿಯನ್ನು ಸ್ಥಳೀಯ ಸರ್ಕಾರಗಳಿಗೆ ನೀಡಿತು. ೧೯೪೦ ರಲ್ಲಿ ಜಾರಿಗೆ ಬಂದ ಮೋಟಾರು ವಾಹನ ಕಾಯ್ದೆ ೧೯೩೯ ರಲ್ಲಿ ಬದಲಾಯಿಸಲಾಗಿತ್ತು.
ಭಾರತೀಯ ಮೋಟಾರು ವಾಹನ ಕಾಯಿದೆಗಳು, ೧೯೧೪ ರಿಂದ ೨೦೧೬
"ಭಾರತೀಯ ಮೋಟಾರು ವಾಹನಗಳ ಕಾಯ್ದೆ, ೧೯೧೪" ಅನ್ನು ಇಂಪೀರಿಯಲ್ ಲೆಜಿಸ್ಲೇಟಿವ್ ಕೌನ್ಸಿಲ್ ಅಂಗೀಕರಿಸಿದ "ಭಾರತೀಯ ಮೋಟಾರು ವಾಹನಗಳ (ತಿದ್ದುಪಡಿ) ಕಾಯ್ದೆ ೧೯೨೦" (೧೯೨೦ ರ ಕಾಯ್ದೆ XXVII) ಯಿಂದ ತಿದ್ದುಪಡಿ ಮಾಡಲಾಯಿತು. ೧೯೨೦ ರ ಸೆಪ್ಟೆಂಬರ್ ೨ ರಂದು ಅಂದಿನ ಭಾರತದ ಗವರ್ನರ್ ಜನರಲ್ ಅವರಿಂದ ಒಪ್ಪಿಗೆಯನ್ನು ಪಡೆಯಿತು. ಈ ತಿದ್ದುಪಡಿ ಕಾಯಿದೆಯು, ೧೯೧೪ ರ ಕಾಯಿದೆಯ ೧೧ ಮತ್ತು ೧೮ ನೇ ವಿಭಾಗಗಳನ್ನು ತಿದ್ದುಪಡಿ ಮಾಡಿತು.
ಈ ಕಾಯ್ದೆಯನ್ನು "ಭಾರತೀಯ ಮೋಟಾರು ವಾಹನಗಳ (ತಿದ್ದುಪಡಿ) ಕಾಯ್ದೆ, ೧೯೨೪" (೧೯೨೪ ರ ಕಾಯಿದೆ ಸಂಖ್ಯೆ XV) ರಿಂದ ಮತ್ತೆ ತಿದ್ದುಪಡಿ ಮಾಡಲಾಗಿದೆ. ಈ ಕಾಯಿದೆಯು ಸೆಪ್ಟೆಂಬರ್ ೧೮, ೧೯೨೪ ರಂದು ಗವರ್ನರ್ ಜನರಲ್‌ನಿಂದ ಒಪ್ಪಿಗೆಯನ್ನು ಪಡೆಯಿತು. ಇದಕ್ಕೆ "ಭಾರತೀಯ ಮೋಟಾರು ವಾಹನಗಳ ಕಾಯ್ದೆ ೧೯೧೪ ಅನ್ನು ಕೆಲವು ಉದ್ದೇಶಗಳಿಗಾಗಿ ಮತ್ತಷ್ಟು ತಿದ್ದುಪಡಿ ಮಾಡಲು ಇನ್ನೊಂದು ಕಾಯಿದೆ" ಎಂಬ ಶೀರ್ಷಿಕೆಯನ್ನು ಹೊಂದಿತ್ತು ಮತ್ತು ೧೯೧೪ ರ ಕಾಯಿದೆಯ ಸೆಕ್ಷನ್ ೧೧ ರ ಪದಗಳನ್ನು ಸೇರಿಸುವ ಮೂಲಕ, ವಿಭಾಗ ೧೧ ರ ಉಪವಿಭಾಗ (೨) ರ ಷರತ್ತು (ಎ) ನಲ್ಲಿ ತಿದ್ದುಪಡಿ ಮಾಡಲಾಗಿದೆ.
ಮೋಟಾರು ವಾಹನ ಕಾಯ್ದೆಯನ್ನು ಮತ್ತೆ ೨೦೧೬ ರಲ್ಲಿ ತಿದ್ದುಪಡಿ ಮಾಡಲಾಯಿತು.
ಭಾರತೀಯ ಮೋಟಾರು ವಾಹನಗಳ (ತಿದ್ದುಪಡಿ) ಕಾಯ್ದೆ, ೨೦೧೭
ಇದು ಮೋಟಾರು ವಾಹನ ಕಾನೂನುಗಳ ಗಮನಾರ್ಹವಾದ ನವೀಕರಣವಾಗಿದೆ. ಭ್ರಷ್ಟಾಚಾರವನ್ನು ಪರಿಶೀಲಿಸಲು, ಟ್ರಾಫಿಕ್ ಪೊಲೀಸರು ಮತ್ತು ಆರ್‌ಟಿಒ ಅಧಿಕಾರಿಗಳ ಮೇಲೆ ಬಾಡಿ ಕ್ಯಾಮ್‌ಗಳನ್ನು ಅಳವಡಿಸಲು ಇದು ಸೂಚಿಸುತ್ತದೆ. ಮಧ್ಯಪಾನ ಕುಡಿದು ವಾಹನ ಚಲಿಸಿ ನಡೆಯುವ ಸಾವುಗಳಿಗೆ ಇದ್ದ ೨ ವರ್ಷಗಳ ಜೈಲು ಶಿಕ್ಷೆಯ ಬದಲು ಅದನ್ನು ೭ ವರ್ಷಗಳಿಗೆ ವಿಸ್ತರಿಸಲಾಯಿತು. ಎಲ್ಲಾ ವಾಹನಗಳಿಗೆ ವಿಮೆ ಮಾಡುವುದು ಕಡ್ಡಾಯವಾಗಿದೆ ಮತ್ತು ಅಪಘಾತ ಪ್ರಮಾಣವನ್ನು ಕಡಿಮೆ ಮಾಡಲು, ಸಂಚಾರ ನಿಯಮ ಉಲ್ಲಂಘನೆಗೆ ಕಠಿಣ ದಂಡ ವಿಧಿಸಲು ಇದು ಉದ್ದೇಶಿಸಿದೆ.
ಆದರೂ, ರಾಜ್ಯಸಭೆಯಲ್ಲಿ ಬರುವ ಅಡೆತಡೆಗಳು ಮತ್ತು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ನ ಬೆಂಬಲದ ಕೊರತೆಯಿಂದಾಗಿ, ಮಸೂದೆ ಕಾರ್ಯರೂಪಕ್ಕೆ ಬರಲು ವಿಫಲವಾಯಿತು. ಮಧ್ಯಂತರ ಬಜೆಟ್ ಅಧಿವೇಶನದ ಮುಕ್ತಾಯದ ನಂತರ ಮತ್ತು ಸಾರ್ವತ್ರಿಕ ಚುನಾವಣೆಗಳ ಲೆಕ್ಕದಲ್ಲಿ ಇದು ಕಳೆದುಹೋಯಿತು.
ಭಾರತೀಯ ಮೋಟಾರು ವಾಹನಗಳ (ತಿದ್ದುಪಡಿ) ಕಾಯ್ದೆ, ೨೦೧೯
ಮೋಟಾರು ವಾಹನಗಳ (ತಿದ್ದುಪಡಿ) ಮಸೂದೆ, ೨೦೧೯ ರಾಜ್ಯಗಳ ಸಾರಿಗೆ ಸಚಿವರ ಗುಂಪಿನ ಶಿಫಾರಸುಗಳನ್ನು ಆಧರಿಸಿದೆ. ಸಂಚಾರ ನಿಯಮಗಳನ್ನು ಉಲ್ಲಂಘಿಸದಂತೆ ವ್ಯಕ್ತಿಗಳನ್ನು ತಡೆಯಲು ಈ ಕಾಯ್ದೆ ಬಯಸಿದ್ದರಿಂದ, ಇದು ಕುಡಿದು ವಾಹನ ಚಲಾಯಿಸುವುದು, ಪರವಾನಗಿ ಇಲ್ಲದೆ ವಾಹನ ಚಲಾಯಿಸುವುದು, ಅಪಾಯಕಾರಿ ಚಾಲನೆ, ಅತಿಯಾದ ವೇಗ ಇತ್ಯಾದಿಗಳಿಗೆ ಭಾರಿ ದಂಡ ವಿಧಿಸಿದೆ. ಈ ದಂಡಗಳು ಪ್ರತಿವರ್ಷ ಏಪ್ರಿಲ್ ೦೧ ರಂದು ಶೇಕಡಾ ೧೦ ರಷ್ಟು ಹೆಚ್ಚಾಗಲಿದೆ ಎಂದು ಕೇಂದ್ರ ಸರ್ಕಾರ ಸೂಚಿಸಿದೆ. ಹೊಸ ಕಾಯಿದೆಯು ಚಾಲನಾ ಪರವಾನಗಿಗಳನ್ನು ನವೀಕರಿಸುವ ಅವಧಿಯನ್ನು, ಅವಧಿ ಮುಗಿದ ನಂತರ ಒಂದು ತಿಂಗಳಿಂದ ಒಂದು ವರ್ಷಕ್ಕೆ ವಿಸ್ತರಿಸಿದೆ. ನವೀಕರಣವು ಒಂದು ವರ್ಷಕ್ಕಿಂತ ಹೆಚ್ಚು ವಿಳಂಬವಾದರೆ ಮಾತ್ರ, ಚಾಲಕನು ಸಾಮರ್ಥ್ಯದ ಪರೀಕ್ಷೆಗೆ ಒಳಗಾಗಬೇಕಾಗುತ್ತದೆ. ಅಪಘಾತಕ್ಕೊಳಗಾದವರಿಗೆ ತುರ್ತು ವೈದ್ಯಕೀಯ ಅಥವಾ ವೈದ್ಯಕೀಯೇತರ ಸಹಾಯವನ್ನು ನೀಡುವ ಜನರನ್ನು, ಯಾವುದೇ ನಾಗರಿಕ ಅಥವಾ ಕ್ರಿಮಿನಲ್ ಹೊಣೆಗಾರಿಕೆಯಿಂದ ರಕ್ಷಿಸಲು, ಈ ಕಾಯಿದೆಯು ಭರವಸೆ ನೀಡುತ್ತದೆ. ಹಿಟ್ ಮತ್ತು ರನ್‌ನಿಂದಾಗಿ ಸಾವಿಗೆ ಅಥವಾ ತೀವ್ರವಾದ ಗಾಯಕ್ಕೆ ಒಳಗಾದವರಿಗೆ ನೀಡುವ ಕನಿಷ್ಠ ಪರಿಹಾರವನ್ನು ಗಣನೀಯವಾಗಿ ಹೆಚ್ಚಿಸಲಾಗಿದೆ.
=ಉಲ್ಲೇಖಗಳು=
ವರ್ಗ:ಕಾನೂನು
ನಾಂದಿ
ನಾಂದಿ (೧೯೬೪), ಶ್ರೀಯುತ ಎನ್.ಲಕ್ಶ್ಮಿನಾರಾಯಣ ಅವರು ನಿರ್ದೇಶಿಸಿದ ಒಂದು ಅತ್ಯುತ್ತಮ ಚಲನಚಿತ್ರ. ಶ್ರೀ ಭಾರತಿ ಚಿತ್ರ ಲಾಂಚನದಡಿ ವಾದಿರಾಜ್ ಮತ್ತು ಜವಾಹರ್ ಸಹೋದರರ ನಿರ್ಮಾಣದಲ್ಲಿ ಬಂದ ಚಿತ್ರ. ಕೇವಲ ಮನೋರಂಜನೆಯೊಂದೇ ಚಿತ್ರದ ಗುರಿಯಲ್ಲ, ಅದು ಜನರ ಸಾಮಾಜಿಕ ಆಲೋಚನೆಯ ದೃಷ್ಟಿಕೋನದೆಡೆಗೆ ಕೂಡಾ ಸೆಳೆಯಬೇಕು ಎಂಬುದಕ್ಕೆ ನಾಂದಿ ಒಂದು ಉತ್ತಮ ಉದಾಹರಣೆ. "ಕಿವುಡ-ಮೂಗರ" ಸಮಸ್ಯೆಯ ಕುರಿತಾದ ಚಿತ್ರ ನಾಂದಿ.
ಚಿತ್ರಕಥೆ
ಶಾಲಾ ಮಾಸ್ತರರ ಸರಳ ಜೀವನದ ಕಥೆ ನಾಂದಿ. ಮೊದಲ ಹೆರಿಗೆಯ ಸಮಯದಲ್ಲಿ ಪತ್ನಿಯನ್ನು ಕಳೆದುಕೊಳ್ಳುವ ಈತ, ಮರುಮದುವೆಯಾಗುವಾಗ ಉದ್ದೇಶಪೂರ್ವಕವಾಗಿ ಕಿವುಡು ಮೂಗಿಯ ಹುಡುಗಿಯನ್ನು ಮದುವೆಯಾಗುತ್ತಾನೆ. ಅಂತಹ ಯುವತಿಯ ಜೀವನಕ್ಕೆ ಆಸರೆಯಾಗಿ ನಿಲ್ಲುತ್ತಾನೆ. ಶಾಲಾಮಾಸ್ತರನಾಗಿ ಡಾ.ರಾಜ್ ಕುಮಾರ್, ಮೊದಲ ಪತ್ನಿಯಾಗಿ ಕಲ್ಪನಾ ಹಾಗು ಕಿವುಡು-ಮೂಕ ಹುಡುಗಿಯಾಗಿ ಹರಿಣಿ ಅಭಿನಯಿಸಿದ್ದಾರೆ.
ಈ ಚಿತ್ರದಲ್ಲಿ ಪ್ರತೀ ಘಟನೆ ಪ್ರತೀ ಪಾತ್ರ ಒಂದು ಸಂದೇಶವನ್ನು ಹೊಂದಿದೆ. ಉದಾಹರಣೆ: ಹತ್ತು-ಹನ್ನೆರಡು ಮಕ್ಕಳನ್ನು ಪಡೆದು ಕಷ್ಟ ಪಡುವ ಬಾಲಕೃಷ್ಣ ಕುಟುಂಬ ಯೋಜನೆಯ ಬಗ್ಗೆ ಆಗಲೇ ಯೋಚಿಸುವಂತೆ ಮಾಡಿದೆ.
ಚಿತ್ರದ ಹಾಡುಗಳು
ಲಂಡನ್ ನಲ್ಲಿ ನಡೆದ ಕಾಮನ್ ವೆಲ್ತ್ ಚಲನಚಿತ್ರೋತ್ಸವದಲ್ಲಿ ಪ್ರದರ್ಶಿತಗೊಂಡ ಮೊದಲ ಕನ್ನಡ ಚಿತ್ರವೆಂಬ ಹೆಗ್ಗಳಿಕೆ ಈ ಚಿತ್ರದ್ದು.
ಅಖಿಲಭಾರತ ವಾಕ್ ಶ್ರವಣ ಸಂಸ್ಥೆ
ಅಖಿಲಭಾರತ ವಾಕ್ಶ್ರವಣ ಸಂಸ್ಥೆ ಕರ್ನಾಟಕ ರಾಜ್ಯದ ಮೈಸೂರು ನಗರದಲ್ಲಿ ನೆಲೆಗೊಂಡಿರುವ ವಾಕ್ ಮತ್ತು ಶ್ರವಣ ದೋಷಗಳ ಅಖಿಲ ಭಾರತ ಮಟ್ಟದ ಚಿಕಿತ್ಸಾ ಕೇಂದ್ರ (ಆಯಿಶ್). ಮಾತಿನ ತೊಂದರೆ, ಕಿವುಡತನ ಇತ್ಯಾದಿ ನ್ಯೂನತೆಗಳನ್ನು ಸರಿಪಡಿಸುವುದು ಹಾಗೂ ಆ ಬಗ್ಗೆ ಶಿಕ್ಷಣ ನೀಡುವುದು, ಸಂಶೋಧನೆ ನಡೆಸುವುದು ಈ ಸಂಸ್ಥೆಯ ಮುಖ್ಯ ಕಾರ್ಯಗಳು. ಭಾರತ ಸರ್ಕಾರದ ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಸಚಿವಾಲಯದ ಅಡಿಯಲ್ಲಿ ಕೆಲಸ ಮಾಡುತ್ತಿರುವ ಈ ಸಂಸ್ಥೆ 1966ರ ಅಕ್ಟೋಬರ್ ತಿಂಗಳಿನಲ್ಲಿ ಒಂದು ಸ್ವಾಯತ್ತ ಸಂಸ್ಥೆಯಾಗಿ ರೂಪುಗೊಂಡಿತು. ಮೊದಲಿಗೆ ಮೈಸೂರು ನಗರದ ಝಾನ್ಸಿಲಕ್ಷೀಬಾಯಿ ರಸ್ತೆಯಲ್ಲಿರುವ ರಾಮಮಂದಿರ ಹಾಗೂ ಅನಂತರ ಮಹಾರಾಜಕಾಲೇಜು ಶತಮಾನೋತ್ಸವ ಭವನದಲ್ಲಿ ಕೆಲಸ ಮಾಡುತ್ತಿದ್ದ ಈ ಸಂಸ್ಥೆ 1970ರಲ್ಲಿ ಮಾನಸಗಂಗೋತ್ರಿ ಆವರಣಕ್ಕೆ ವರ್ಗಾವಣೆಗೊಂಡಿತು. ಚಾಮುಂಡಿಬೆಟ್ಟದ ತಪ್ಪಲಿನಲ್ಲಿ ಅಂದಿನ ಮೈಸೂರಿನ ಮಹಾರಾಜರಾಗಿದ್ದ ಜಯಚಾಮರಾಜೇಂದ್ರ ಒಡೆಯರ್ ಅವರು ಈ ಸಂಸ್ಥೆಗೆ ನೀಡಿದ್ದ 32 ಎಕರೆ ಜಮೀನಿಗೆ ಬದಲಾಗಿ ಮೈಸೂರು ವಿಶ್ವವಿದ್ಯಾನಿಲಯ ಮಾನಸಗಂಗೋತ್ರಿಯಲ್ಲಿ 32 ಎಕರೆ ಜಮೀನು ನೀಡಿದ್ದರ ಫಲವಾಗಿ ಈ ಸಂಸ್ಥೆ ಇಲ್ಲಿ ರೂಪುಗೊಂಡಿತು. ವಾಕ್-ಶ್ರವಣ ದೋಷಗಳ ತಪಾಸಣೆ ಚಿಕಿತ್ಸೆಗಳ ಜೊತೆಗೆ ಈ ಸಂಸ್ಥೆ ಅಧ್ಯಯನ ಹಾಗೂ ಸಂಶೋಧನೆಗೆ ಸಹ ಹೆಚ್ಚಿನ ಒತ್ತು ನೀಡುತ್ತಿದೆ. ಹಾಗಾಗಿ ಈ ಸಂಸ್ಥೆಯಿಂದ ಇದುವರೆಗೆ ಎಂಟುನೂರಕ್ಕೂ ಹೆಚ್ಚು ವಿದ್ಯಾರ್ಥಿಗಳು ವಾಕ್-ಶ್ರವಣ ವಿe್ಞÁನದಲ್ಲಿ ಪದವಿ ಪಡೆದಿದ್ದಾರಲ್ಲದೆ ದೇಶ ವಿದೇಶಗಳಲ್ಲಿ ಸೇವೆಸಲ್ಲಿಸುತ್ತಿದ್ದಾರೆ (2003). ಭಾರತದಲ್ಲಿ ಬಹಳಷ್ಟು ಮಂದಿಯನ್ನು ಕಾಡುತ್ತಿರುವ ವಾಕ್-ಶ್ರವಣ ಸಮಸ್ಯೆಯ ಅಧ್ಯಯನ ಹಾಗೂ ಚಿಕಿತ್ಸೆ ನಡೆಸಲು ಅನುಕೂಲಿಸುವಂತಹ ಕೇಂದ್ರವೊಂದನ್ನು ಸ್ಥಾಪಿಸಲು 1963ರಲ್ಲಿ ಭಾರತ ಸರ್ಕಾರ ನಿರ್ಧರಿಸಿತು. ಸರ್ಕಾರದ ಕೋರಿಕೆಯ ಮೇರೆಗೆ ಅಮೆರಿಕದ ಪ್ರಖ್ಯಾತ ವಾಕ್ ಶ್ರವಣ ತಜ್ಞ ಡಾ.ಮಾರ್ಟಿನ್ ಎಫ್.ಪಾಮರ್ ಅವರು ಭಾರತಾದ್ಯಂತ ಪ್ರವಾಸ ಮಾಡಿ ವಾಕ್-ಶ್ರವಣ ಸಂಸ್ಥೆಯ ಸ್ಥಾಪನೆಗೆ ಮೈಸೂರು ನಗರ ಸೂಕ್ತವಾದ ಸ್ಥಳವೆಂದು ವರದಿ ಮಾಡಿದರು. ಹಾಗಾಗಿ ಈ ಸಂಸ್ಥೆ ಮೈಸೂರು ನಗರದಲ್ಲಿ ಸ್ಥಾಪನೆಯಾಗಲು ಕಾರಣವಾಯಿತು.
ಕಾರ್ಯವ್ಯಾಪ್ತಿ
ಈ ಸಂಸ್ಥೆ ಈಗ ವಾಕ್-ಶ್ರವಣ ವಿe್ಞÁನದಲ್ಲಿ ಸ್ನಾತಕೋತ್ತರ ಪದವಿಯ ವರೆಗಿನ ಶಿಕ್ಷಣವನ್ನು ನೀಡುತ್ತಿದ್ದು ಇಲ್ಲಿ ಒಟ್ಟು ಆರು ವಿಭಾಗಗಳಿವೆ: ಶ್ರವಣ ವಿಜನ ವಿಭಾಗ (ಡಿಪಾರ್ಟ್ಮೆಂಟ್ ಆಫ್ ಆಡಿಯಾಲಜಿ), ಮನೋವಿe್ಞÁನ ವಿಭಾಗ (ಡಿಪಾರ್ಟ್ಮೆಂಟ್ ಆಫ್ ಸೈಕಾಲಜಿ), ವಿದ್ಯುನ್ಮಾನ ವಿಭಾಗ (ಡಿಪಾರ್ಟ್ಮೆಂಟ್ ಆಫ್ ಎಲೆಕ್ಟ್ರಾನಿಕ್ಸ್), ಕಿವಿ-ಮೂಗು-ಗಂಟಲು ವಿಭಾಗ (ಡಿಪಾರ್ಟ್ಮೆಂಟ್ ಆಫ್ ಇಎನ್ಟಿ), ವಾಕ್-ಭಾಷಾ ವಿಗಜ್ಞನವಿಭಾಗ (ಡಿಪಾರ್ಟ್ಮೆಂಟ್ ಆಫ್ ಸ್ಪೀಚ್ ಲಾಂಗ್ವೇಜ್ ಸೈನ್್ಸ), ವಾಕ್-ದೋಷನಿದಾನ ವಿಭಾಗ (ಡಿಪಾರ್ಟ್ಮೆಂಟ್ ಆಫ್ ಸ್ಪೀಚ್ ಪೆಥಾಲಜಿ) ಹಾಗೂ ಚಿಕಿತ್ಸಾ ಕೇಂದ್ರ (ಥೆರಪಿ ಕ್ಲಿನಿಕ್). ಸದ್ಯದಲ್ಲಿಯೇ ಸಲಕರಣೆ ಅಬಿsವೃದ್ಧಿ ವಿಭಾಗವನ್ನು (ಡಿಪಾರ್ಟ್ಮೆಂಟ್ ಆಫ್ ಮೆಟೀರಿಯಲ್ ಡೆವಲಪ್ಮೆಂಟ್) ತೆರೆಯಲಾಗುವುದು.
ಶ್ರವಣ ವಿಜ್ಞಾನ ವಿಭಾಗ
ಈ ವಿಭಾಗದಲ್ಲಿ ವ್ಯಕ್ತಿಯೊಬ್ಬನ ಶ್ರವಣ ಶಕ್ತಿಯನ್ನೂ ಸಂಬಂದಿsಸಿದ ನ್ಯೂನತೆಯನ್ನೂ ಶಬ್ದರಹಿತ ಪರಿಸರದಲ್ಲಿ ಶ್ರವಣಶಕ್ತಿ ಮಾಪಕ ಯಂತ್ರದ ಸಹಾಯದಿಂದ ಅಳೆದು ಪತ್ತೆ ಹಚ್ಚಲಾಗುತ್ತದೆ. ಅನಂತರ ಸೂಕ್ತ ಚಿಕಿತ್ಸೆಯನ್ನು ಸೂಚಿಸಲಾಗುತ್ತದೆ. ಇತ್ತೀಚೆಗೆ 70ಲಕ್ಷ ರೂಪಾಯಿಗಳ ವೆಚ್ಚದಲ್ಲಿ ನಿರ್ಮಿಸಲಾಗಿರುವ ಈ ವಿಭಾಗ ಸಂಪೂರ್ಣ ಹವಾನಿಯಂತ್ರಿತ ಸೌಲಭ್ಯವುಳ್ಳ 16 ಕೊಠಡಿಗಳನ್ನೊಳಗೊಂಡಿದೆ. ಮಕ್ಕಳ ಪರೀಕ್ಷೆಗಾಗಿ ಪ್ರತ್ಯೇಕ ಕೊಠಡಿಗಳನ್ನು ಮೀಸಲಿಡಲಾಗಿದೆ. ಕಿವಿಯಚ್ಚು ವಿಭಾಗ: ಈ ವಿಭಾಗ ಶ್ರವಣವಿe್ಞÁನ ವಿಭಾಗದ ಒಂದು ಅಂಗ. ಶ್ರವಣೋಪಕರಣವನ್ನು ಪಡೆದ ವ್ಯಕ್ತಿ ಆ ಯಂತ್ರವನ್ನು ಬಳಸಬೇಕಾದರೆ, ಆ ವ್ಯಕ್ತಿಯ ಕಿವಿಗೆ ಸರಿಹೊಂದುವಂತಹ ಕಿವಿಯಚ್ಚು ಬೇಕೇಬೇಕು. ಎಲ್ಲರೂ ಬಳಸಬಹುದಾದ ಸಾಮಾನ್ಯ ಸಿದ್ಧ ಅಚ್ಚನ್ನು ತಯಾರಿಸಲು ಸಾಧ್ಯವಿಲ್ಲ. ಹಾಗಾಗಿ ಪ್ರತಿ ವ್ಯಕ್ತಿಯ ಕಿವಿಯ ಅಳತೆಯನ್ನು ತೆಗೆದುಕೊಂಡು ಆ ಅಳತೆಗೆ ತಕ್ಕಂತಹ ಅಚ್ಚನ್ನು ಈ ವಿಭಾಗದಲ್ಲಿ ತಯಾರಿಸಿಕೊಡಲಾಗುತ್ತದೆ. ಈಜುಗಾರರ ಕಿವಿಯೊಳಗೆ ನೀರು ಹೋಗದಂತೆ ತಡೆಯಲು ಕಿವಿಯ ಪ್ಲಗ್ಗಳನ್ನು ಇಲ್ಲಿ ತಯಾರಿಸಿಕೊಡಲಾಗುತ್ತದೆ. ಈ ಸಂಬಂಧವಾಗಿ ಕಿವಿಯಚ್ಚು ತಂತ್ರe್ಞÁನ (ಡಿಪೊïšಮಾ ಇನ್ ಹಿಯರಿಂಗ್ ಏಡ್ ಅಂಡ್ ಇಯರ್ಮೋಲ್್ಡ ಟೆಕ್ನಾಲಜಿ) ಎಂಬ ಒಂದು ವರ್ಷದ ಅವದಿsಯ ನೂತನ ಡಿಪ್ಲೊಮಾ ಶಿಕ್ಷಣವನ್ನು ಸಂಸ್ಥೆ ಪ್ರಾರಂಬಿsಸಿದೆ (2002).
ವಿದ್ಯುನ್ಮಾನ ವಿಭಾಗ
ಈ ವಿಭಾಗ ವಿದ್ಯುತ್ ಹಾಗೂ ಎಲೆಕ್ಟ್ರಾನಿಕ್್ಸಗೆ ಸಂಬಂದಿsಸಿದ ವೈದ್ಯಕೀಯ ಚಿಕಿತ್ಸೋಪಕರಣಗಳ ದುರಸ್ತಿ ಹಾಗೂ ನಿರ್ವಹಣೆಯ ಕೆಲಸಗಳನ್ನು ನಿರ್ವಹಿಸುತ್ತವೆ. ಶ್ರವಣ ವಿe್ಞÁನ ವಿಭಾಗವು ನೀಡುವ ಮಾಹಿತಿಯನ್ನು ಅನುಸರಿಸಿ ಶ್ರವಣ ದೋಷವುಳ್ಳವರಿಗೆ ಶ್ರವಣೋಪಕರಣಗಳನ್ನು ಸಹ ಈ ವಿಭಾಗ ನೀಡುತ್ತದೆ. ಅಷ್ಟೇ ಅಲ್ಲ, ಅತ್ಯಂತ ಕಡಿಮೆ ವೆಚ್ಚದಲ್ಲಿ ಶ್ರವಣೋಪಕರಣಗಳ ದುರಸ್ತಿಯನ್ನೂ ಇಲ್ಲಿ ಮಾಡಲಾಗುತ್ತದೆ. ರೋಟರಿ, ಲಯನ್್ಸ ಇತ್ಯಾದಿ ಸ್ವಯಂ ಸೇವಾ ಸಂಸ್ಥೆಗಳ ನೆರವಿನೊಂದಿಗೆ ಶ್ರವಣೋಪಕರಣಗಳ ದುರಸ್ತಿಯ ಉಚಿತ ಶಿಬಿರ ಮತ್ತು ಶ್ರವಣೋಪಕರಣಗಳನ್ನು ಬಳಸುವವರಿಗಾಗಿ ಅದನ್ನು ಸಮರ್ಥವಾಗಿ ಬಳಸುವ ಹಾಗೂ ಸುಸ್ಥಿತಿಯಲ್ಲಿಟ್ಟುಕೊಳ್ಳಲು ಅನುಸರಿಸಬೇಕಾದ ಕ್ರಮಗಳ ಬಗೆಗೂ ಆಗಾಗ್ಗೆ ಶಿಬಿರಗಳನ್ನು ಏರ್ಪಡಿಸಲಾಗುತ್ತದೆ. ಸಂಸ್ಥೆಯ ಈ ವಿಭಾಗ ಕೆಳಕಂಡ ಉಪಕರಣಗಳನ್ನು ಸಂಪೂರ್ಣ ಸ್ವದೇಶಿ ವಸ್ತುಗಳನ್ನು ಬಳಸಿ ಅಬಿsವೃದ್ಧಿಪಡಿಸಿದೆ. (1) ಕಮ್ಯುನಿಕೇಟರ್ - ಮಾತೂ ಬಾರದ, ಕಿವಿಯೂ ಕೇಳದ ಹಾಗೂ ನಡೆದಾಡಲೂ ಆಗದಂತಹವರಿಗಾಗಿ ಈ ಉಪಕರಣಗಳನ್ನು ಸಿದ್ಧಪಡಿಸಲಾಗಿದೆ. ವ್ಯಕ್ತಿಯು ಈ ಯಂತ್ರದ ಸೂಚಿಗುಂಡಿಗಳನ್ನು ಒತ್ತುವುದರ ಮೂಲಕ ತನಗೆ ಏನು ಬೇಕು ಎಂಬುದನ್ನು ಇನ್ನೊಬ್ಬರಿಗೆ ತಿಳಿಸಬಹುದು. (2) ಕಂಪನ ತರಂಗೋಪಕರಣ - ಕಿವಿ ಕೇಳಿಸದವರಿಗಾಗಿ ರೂಪಿಸಿರುವ ಒಂದು ಅಲಾರಾಂ ವ್ಯವಸ್ಥೆ. ಮಲಗುವಾಗ ದಿಂಬಿನ ಅಡಿಯಲ್ಲಿ ಈ ಉಪಕರಣವನ್ನಿಟ್ಟು ಕೊಳ್ಳಬೇಕು. ಇದರ ಕಂಪನದ ಮೂಲಕÀ ವ್ಯಕ್ತಿಯು ನಿಗದಿತ ಸಮಯಕ್ಕೆ ಸರಿಯಾಗಿ ನಿದ್ದೆಯಿಂದ ಎದ್ದೇಳಲು ಸಾಧ್ಯವಾಗುತ್ತದೆ. (3) ಧ್ವನಿಸೂಚನಾ ದೀಪ -ಉಗ್ಗುವಿಕೆಯುಳ್ಳವರಿಗೆ ಚಿಕಿತ್ಸೆ ನೀಡುವ ಸಲುವಾಗಿ ಇದನ್ನು ಬಳಸಲಾಗುತ್ತದೆ. (4) ಅನುನಾಸಿಕ ಸೂಚಕ - ಒಬ್ಬ ವ್ಯಕ್ತಿ ಮೂಗಿನ ಸಹಾಯದಿಂದ ಉಚ್ಚರಿಸುವ ಅಕ್ಷರಗಳ ಪ್ರಮಾಣ ಎಷ್ಟು ಎಂಬುದನ್ನು ತೋರುವ ಉಪಕರಣವಿದು. (5) ಲೂಪ್ ಸಿಸ್ಟಂ - ಕಿವುಡು ದೋಷವುಳ್ಳ ಹಲವಾರು ಮಕ್ಕಳಿಗೆ ಒಮ್ಮೆಗೆ ಚಿಕಿತ್ಸಾತರಬೇತಿ ನೀಡಲು ಹಾಗೂ ಮಕ್ಕಳಿಗೆ ಶಾಲಾಪೂರ್ವ ತರಬೇತಿ ನೀಡಲು ಈ ಉಪಕರಣವನ್ನು ಬಳಸಲಾಗುತ್ತದೆ. (6) ಎಫ್.ಎಂ.ವ್ಯವಸ್ಥೆ - ಇದೊಂದು ಬಗೆಯ ಶ್ರವಣೋಪಕರಣ. ಶ್ರವಣ ದೋಷವಿರುವ ಮಕ್ಕಳ ತರಗತಿಗಳಲ್ಲಿ ಈ ಉಪಕರಣ ಬಹಳ ಉಪಯುಕ್ತ. ಈ ಶ್ರವಣೋಪಕರಣದ ವೈಶಿಷ್ಟ್ಯವೇನೆಂದರೆ ಹೊರಗಿನ ಅನಗತ್ಯ ಶಬ್ದಗಳು ಇದರಲ್ಲಿ ಕೇಳಿಸುವುದಿಲ್ಲ.
ವಾಕ್-ಭಾಷಾ ವಿಜ್ಞಾನ ವಿಭಾಗ
ಈ ವಿಭಾಗದಲ್ಲಿ ನಿರರ್ಗಳ ಮಾತುಗಾರಿಕೆ, ಉಚ್ಚಾರಣೆ, ಧ್ವನಿಯ ಪ್ರಮಾಣ ಇತ್ಯಾದಿಗಳನ್ನು ಅಭ್ಯಸಿಸಲಾಗುತ್ತದೆ. ಭಾಷೆಯನ್ನು ಮಕ್ಕಳು ಹೇಗೆ ಕಲಿಯುತ್ತಾರೆ, ಸಾಮಾನ್ಯ ಮಕ್ಕಳು ಮಾತನಾಡಲು ಕಲಿಯುವ ರೀತಿ ನೀತಿಗಳೇನು ಎಂಬಿತ್ಯಾದಿಗಳಲ್ಲದೆ ಇತರ ಯಾವುದೇ ರೀತಿಯ ವಾಕ್-ಶ್ರವಣ ದೋಷಕ್ಕೆ ಒಳಗಾದ ಮಕ್ಕಳು ಮಾತು ಕಲಿಯುವ ಬಗೆಗೆ ಅಭ್ಯಸಿಸಿ ಅದಕ್ಕೆ ಪೂರಕ ಚಿಕಿತ್ಸೆ ನೀಡುವ ಮೂಲಕ ತೊಂದರೆಗಳನ್ನು ನಿವಾರಿಸಲಾಗುತ್ತದೆ. ಬಾಲ್ಯದಿಂದ ವೃದ್ಧಾಪ್ಯದವರೆಗೂ ಮನುಷ್ಯನೊಬ್ಬನಲ್ಲಿ ಉಂಟಾಗುವ ಧ್ವನಿಯ ಬದಲಾವಣೆಗಳ ಬಗೆಗೆ ಈ ವಿಭಾಗದಲ್ಲಿ ಸಂಶೋಧನೆ ನಡೆಸಲಾಗುತ್ತಿದೆ. ಸಂಗೀತಗಾರರು, ಭಾಷಣಕಾರರು, ನಟರು, ಪತ್ರಕರ್ತರು, ಉಪನ್ಯಾಸಕರು ಮೊದಲಾದವರು ಧ್ವನಿಯನ್ನು ಹೆಚ್ಚಾಗಿ ಬಳಸುವ ಜನ. ಇಂಥವರ ಧ್ವನಿಪೆಟ್ಟಿಗೆ ಹಾನಿಗೊಳಗಾಗುವ ಸಂಭವವಿರುತ್ತದೆ. ಇಂತಹ ದೋಷಗಳಿಗೂ ಈ ವಿಭಾಗದಲ್ಲಿ ಚಿಕಿತ್ಸೆ ಲಭ್ಯ. ವ್ಯಕ್ತಿಯೊಬ್ಬನ ಧ್ವನಿಯನ್ನು ವಿಶ್ಲೇಷಿಸಿ ಪತ್ತೆಹಚ್ಚುವ ಅಪರಾದsಪತ್ತೆ ಕೆಲಸದಲ್ಲಿಯೂ ಈ ವಿಭಾಗ ಪೊಲೀಸರಿಗೆ ನೆರವಾಗುತ್ತದೆ.
ವಾಕ್ದೋಷನಿದಾನ ವಿಭಾಗ
ಇದು ಸಂಸ್ಥೆಯ ಮೊದಲ ಹಾಗೂ ಅತಿ ಮುಖ್ಯವಾದ ವಿಭಾಗವಾಗಿದೆ. ಶಿಕ್ಷಣ (ಪದವಿ ಹಾಗೂ ಸ್ನಾತಕೋತ್ತರ ಪದವಿ) ರೋಗತಪಾಸಣೆ ಹಾಗೂ ಚಿಕಿತ್ಸೆ, ವಾಕ್ ದೋಷಕ್ಕೆ ಸಂಬಂದಿsಸಿದ ಸಂಶೋಧನ ಕಾರ್ಯಗಳು, ಪೋಷಕರಿಗೆ ಸಲಹೆ ಸೂಚನೆಗಳು, ಸಾರ್ವಜನಿಕರಲ್ಲಿ ಅರಿವುಂಟುಮಾಡುವ ಕಾರ್ಯಕ್ರಮಗಳು ಇತ್ಯಾದಿಗಳನ್ನು ಈ ವಿಭಾಗ ಹಮ್ಮಿಕೊಂಡಿದೆ. ಜೊತೆಗೆ, ಮಕ್ಕಳಲ್ಲಿ ಮತ್ತು ವಂiÀÄಸ್ಕರಲ್ಲಿ ಬರುವ ಅನೇಕ ವಿಧದ ಮಾತಿನ ತೊಂದರೆಗಳನ್ನು ಪರೀಕ್ಷಿಸಿ ಚಿಕಿತ್ಸೆ ನೀಡುತ್ತದೆ. ಸಾಮಾನ್ಯವಾಗಿ ಮಕ್ಕಳಲ್ಲಿ ಕಂಡುಬರುವ ಕುಂಠಿತಗೊಂಡ ಮಾತಿನ ಬೆಳೆವಣಿಗೆ, ಬುದ್ಧಿಮಾಂದ್ಯತೆ, ಮೆದುಳಿನ ತೊಂದರೆಗಳು, ಹಗಲುಕನಸು ಕಾಣುವಿಕೆ (ಆಟಿಸಂ), ಶ್ರವಣ ದೋಷ, ಮಾತಿನ ಅಂಗಗಳಾದ ಅಂಗುಳು, ನಾಲಗೆ, ಹಲ್ಲು ಇತ್ಯಾದಿಗಳಲ್ಲಿನ ನ್ಯೂನತೆಯಿಂದ ಧ್ವನಿತೊಂದರೆಗಳುಂಟಾಗ ಬಹುದು. ಉಗ್ಗುವಿಕೆ, ಅರ್ಥಮಾಡಿಕೊಳ್ಳುವುದರಲ್ಲಿ ತೊಂದರೆ, ಶಾಲಾಮಕ್ಕಳಲ್ಲಿ ಕಲಿಕೆಯ ತೊಂದರೆ ಇತ್ಯಾದಿಗಳಿಗೆ ಈ ವಿಭಾಗದಲ್ಲಿ ಚಿಕಿತ್ಸೆ ದೊರೆಯುತ್ತದೆ. ವಂiÀÄಸ್ಕರಲ್ಲಿ ಪಾಶರ್್ವವಾಯುವಿನಿಂದ ಉಂಟಾಗುವ ವಾಕ್ ಸ್ತಂಭನ (ಮಾತು ನಿಲ್ಲುವಿಕೆ), ನರರೋಗ ಸಂಬಂಧದಿಂದುಂಟಾಗುವ ಧ್ವನಿ ಹಾಗೂ ಉಚ್ಚಾರಣಾ ದೋಷಗಳು, ಧ್ವನಿಯ ತೊಂದರೆ, ಉಗ್ಗು, (ತೊದಲು) ಇತ್ಯಾದಿಗಳಿಗೂ ಇಲ್ಲಿ ಚಿಕಿತ್ಸೆಯುಂಟು.
ಮನೋವಿಜ್ಞಾನ ವಿಭಾಗ
ವಾಕ್-ಶ್ರವಣ ದೋಷಗಳಲ್ಲಿ ಮಾನಸಿಕ ತೊಂದರೆಯೂ ತಳುಕು ಹಾಕಿಕೊಂಡಿರುವ ಸಾಧ್ಯತೆ ಉಂಟು. ಉದಾ: ತೀವ್ರ ಮಾನಸಿಕ ಆಘಾತದಿಂದ ಮಾತು ನಿಲ್ಲುವುದು. ಇಂತಹ ಸಂದರ್ಭಗಳಲ್ಲಿ ವಾಕ್ ಶ್ರವಣ ದೋಷಗಳುಳ್ಳ ವ್ಯಕ್ತಿಗಳಲ್ಲಿರಬಹುದಾದ ಮಾನಸಿಕ ತೊದರೆಗಳನ್ನು ಪತ್ತೆ ಹಚ್ಚಿ ತಕ್ಕ ಚಿಕಿತ್ಸೆಯನ್ನು ಈ ವಿಭಾಗದಲ್ಲಿ ನೀಡಲಾಗುತ್ತದೆ. ತರಗತಿಯಲ್ಲಿ ಹಿಂದೆ ಬಿದ್ದಿರುವ ವಿದ್ಯಾರ್ಥಿ, ವಯಸ್ಸಿಗೆ ಮೀರಿದ ಬುದ್ಧಿಯಿಂದಾಗುವ ತೊಂದರೆ, ಒಂದು ವಯಸ್ಸಿನಲ್ಲಿ ಇರಬೇಕಾದ ಬುದ್ಧಿಮಟ್ಟ ಇಲ್ಲದಿರುವಿಕೆ, ಬುದ್ಧಿಮಾಂದ್ಯತೆ ಇಂತಹ ತೊಂದರೆಗಳನ್ನು ಪರೀಕ್ಷಿಸಿ ಇಲ್ಲಿ ಪರಿಹಾರವನ್ನು ಸೂಚಿಸಲಾಗುವುದು.
ಕಿವಿಮೂಗುಗಂಟಲು ವಿಭಾಗ
ಈ ವಿಭಾಗದಲ್ಲಿ ಕಿವಿ-ಮೂಗು ಹಾಗೂ ಗಂಟಲುಗಳಿಗೆ ಸಂಬಂದಿsಸಿದ ರೋಗಗಳನ್ನು ಪರೀಕ್ಷಿಸಿ ಚಿಕಿತ್ಸೆ ನೀಡಲಾಗುತ್ತದೆ. ಕಿವಿಯೊಳಗೆ ಗುಯ್ ಎಂದು ಸದ್ದಾಗುವುದು, ಕಿವಿನೋವು, ಗುಗ್ಗೆಕಟ್ಟುವುದು ಇತ್ಯಾದಿ ತೊಂದರೆಗಳನ್ನು ಇಲ್ಲಿ ನಿವಾರಿಸಲಾಗುವುದು. ಸಂಸ್ಥೆಯ ಈ ವಿಭಾಗ ನಗರದ ಕೃಷ್ಣರಾಜೇಂದ್ರ ಆಸ್ಪತ್ರೆಯಲ್ಲಿ ತನ್ನದೇ ಆದ ಹೊರರೋಗಿಗಳ ವಿಭಾಗವನ್ನು ಹೊಂದಿದ್ದು ಅಲ್ಲಿಯೂ ರೋಗಿಗಳನ್ನು ಪರೀಕ್ಷಿಸಲಾಗುತ್ತದೆ. ಕಿವಿಗೆ ಸಂಬಂದಿsಸಿದಂತೆ ಶಸ್ತ್ರ ಚಿಕಿತ್ಸೆಯ ಅಗತ್ಯ ಕಂಡುಬಂದಲ್ಲಿ ಅದನ್ನೂ ನೆರವೇರಿಸಲಾಗುತ್ತದೆ.
ಚಿಕಿತ್ಸಾ ಕೇಂದ್ರ
ಸಂಸ್ಥೆಯ ಆವರಣದಲ್ಲಿ ವಿವಿಧೆದ್ದೇಶ ಚಿಕಿತ್ಸಾ ಕೇಂದ್ರವನ್ನು ಸ್ಥಾಪಿಸಿಲಾಗಿದೆ. ಇಲ್ಲಿ ಒಂದೇ ಸೂರಿನಡಿಯಲ್ಲಿ ರೋಗ ನಿರ್ಣಯ ಘಟಕ ಹಾಗೂ ಪುನರ್ವಸತಿ ಘಟಕಗಳ ಸೌಲಭ್ಯ ಲಭ್ಯವಿದೆ. ದಿನವೊಂದಕ್ಕೆ 600ಕ್ಕೂ ಹೆಚ್ಚು ರೋಗಿಗಳು ಬರುವ ಸಾಧ್ಯತೆಯಿದ್ದು ನರ ಸಂಬಂಧ ನ್ಯೂನತೆಗಳನ್ನು ಸರಿಪಡಿಸುವ ಘಟಕವನ್ನೂ ಇಲ್ಲಿ ಸ್ಥಾಪಿಸಿಲಾಗಿದೆ. ಇದುವರೆಗೆ ಸು.2 ಲಕ್ಷ ಜನರಿಗೆ ಚಿಕಿತ್ಸೆ ನೀಡಲಾಗಿದೆ. ಈ ಕಟ್ಟಡದಲ್ಲಿ ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಅತ್ಯಾಧುನಿಕ ಸೌಲಭ್ಯಗಳನ್ನು ಹೊಂದಿರುವ 189 ಕೊಠಡಿಗಳಿವೆ. ವಾಕ್ ಧ್ವನಿ ಮತ್ತು ಭಾಷಾ ನ್ಯೂನತೆಗಳಿಗೆ ವಿವಿಧ ರೀತಿಯ ಪರೀಕ್ಷೆಗಳನ್ನು ನಡೆಸಿ ಸೂಕ್ತ ಸಲಹೆ ಹಾಗೂ ಮಾರ್ಗದರ್ಶನ ನೀಡಲಾಗುತ್ತದೆ. ಅಗತ್ಯವಿದ್ದಾಗಲೆಲ್ಲ ಹೊರಗಿನ ತಜ್ಞವೈದ್ಯರ ನೆರವನ್ನು ಸಹ ಪಡೆಯಲಾಗುತ್ತದೆ. ಪಿಡಿಯಾಟ್ರಿಷಿಯನ್, ಪ್ಲಾಸ್ಟಿಕ್ಸರ್ಜನ್, ಪ್ರೋಸ್ತೋಡೆನ್ಟಿಸ್ಟ್, ನ್ಯೂರಾಲಜಿಸ್ಟ್, ಫೋನೋಸರ್ಜನ್, ಆಕ್ಯುಪೆಷನಲ್ ಥೆರಪಿಸ್ಟ್, ಪಿsಜಿಯೋಥೆರಪಿಸ್ಟ್ ಇತ್ಯಾದಿ ತಜ್ಞರು ನಿಯಮಿತ ದಿನಗಳ ನಿಗದಿತ ವೇಳೆಗಳಲ್ಲಿ ಸಂಸ್ಥೆಗೆ ಭೇಟಿ ನೀಡುತ್ತಾರೆ.
ಪಿಓಡಿ ಮತ್ತು ಸಿಡಿ
ಶ್ರವಣ ದೋಷ ಹಾಗೂ ವಾಕ್ ಭಾಷಾ ದೋಷಗಳನ್ನು ತಡೆಗಟ್ಟುವ ಯೋಜನೆಯೊಂದು ಸಂಸ್ಥೆಯಲ್ಲಿದೆ. ಇದಕ್ಕೆ ಪ್ರಿವೆನ್ಷನ್ ಆಫ್ ಡೆಫ್ನೆಸ್ ಅಂಡ್ ಕಮ್ಯುನಿಕೇಷನ್ ಡಿಸಾರ್ಡರ್್ಸ ಎಂದು ಹೆಸರು. ಇದರಲ್ಲಿ ಮೂರು ಹಂತಗಳಿವೆ (1) ಹೆಚ್ಚು ಅಪಾಯಕರವಾದ ಆರೋಗ್ಯದ ತೊಂದರೆಯೊದಗುವ ಶ್ರವಣ ಹಾಗೂ ವಾಕ್ ಭಾಷಾ ದೋಷಗಳನ್ನು ತಡೆಗಟ್ಟುವುದು (2)ಆರಂಭದಲ್ಲಿಯೇ ದೋಷಗಳನ್ನು ಗುರುತಿಸಿ ಸಲಹೆ ಸೂಚನೆಗಳನ್ನು ಕೊಡುವುದು, (3) ಪುನರ್ವಸತಿ ಕಲ್ಪಿಸುವುದು. ಈ ಯೋಜನೆಯನ್ನು ಜಿಲ್ಲಾ ಹಾಗೂ ರಾಜ್ಯ ಮಟ್ಟದಲ್ಲಿ ಕೂಡ ಹಮ್ಮಿಕೊಳ್ಳಲಾಗಿದೆ.
ಆಲ್ಟರ್ನೇಟ್ ಅಂಡ್ ಆಗ್ಮಂಟೇಟಿವ್ ಕಮ್ಯುನಿಕೇಷನ್ ಡಿವೈಸಸ್ (ಎ.ಎ.ಸಿ.)
ಕೆಲವೊಮ್ಮೆ ಕೆಲವರಿಗೆ ಕಾರಣಾಂತರಗಳಿಂದ ಮಾತು ಕಲಿಯಲು ಸಾಧ್ಯವಾಗುವುದಿಲ್ಲ. ಅಂತಹವರು ತಮ್ಮ ಅಬಿsಪ್ರಾಯವನ್ನು ಇತÀರರಿಗೆ ತಿಳಿಸುವುದು ಹೇಗೆ? ಅದಕ್ಕೆ ಹಲವಾರು ಬಗೆಯ ಉಪಕರಣಗಳಿವೆ. ಇವಕ್ಕೆ ಆಲ್ಟರ್ನೇಟ್ ಅಂಡ್ ಆಗ್ಮಂಟೇಟಿವ್ ಕಮ್ಯೂನಿಕೇಷನ್ ಡಿವೈಸಸ್ (ಸಂಕ್ಷಿಪ್ತವಾಗಿ ಎ.ಎ.ಸಿ) ಎಂದು ಕರೆಯಲಾಗುತ್ತದೆ. ಈ ಉಪಕರಣಗಳಲ್ಲಿ ಗುಂಡಿಯನ್ನೊತ್ತಿಯೋ ಅಥವಾ ಇನ್ನಾವುದೇ ವಿಧಾನದಿಂದಲೋ ವ್ಯಕ್ತಿಯೊಬ್ಬ ತನ್ನ ಅಬಿsಪ್ರಾಯವನ್ನು ವ್ಯಕ್ತಪಡಿಸಲು ಸಾಧ್ಯ.
ಡಿಜಿಟಲ್ ಗ್ರಂಥಾಲಯ
12 ಸಾವಿರ ಗ್ರಂಥಗಳು, ಅಸಂಖ್ಯಾತ ಪತ್ರಿಕೆಗಳು, 78 ಸಾವಿರಕ್ಕೂ ಹೆಚ್ಚು ಪಠ್ಯಪುಸ್ತಕಗಳು, ಸಂಶೋಧನ ಪತ್ರಿಕೆಗಳು, ಸಿಡಿ ಮತ್ತು ವೀಡಿಯೋ ಕೆಸೆಟ್ಗಳನ್ನೂಳಗೊಂಡ ಪೂರ್ಣ ಪ್ರಮಾಣದಲ್ಲಿ ಗಣಕೀಕೃತಗೊಂಡಿರುವ ಅತ್ಯಮೂಲ್ಯ ಗ್ರಂಥಭಂಡಾರ ಸಂಸ್ಥೆಯ ಆವರಣದ ಸುಂದರ ಕಟ್ಟಡದಲ್ಲಿದೆ. ಕೇಂಬ್ರಿಜ್ ವಿಶ್ವ ವಿದ್ಯಾಲಯದ ಗ್ರಂಥಾಲಯದ ಮಾದರಿಯಲ್ಲಿ ನಿರ್ಮಿಸಲಾಗಿರುವ ಈ ಗ್ರಂಥಾಲಯದಲ್ಲಿ ಸೂಕ್ಷ್ಮತರಂಗ ಅಂತರ್ಜಾಲ ವ್ಯವಸ್ಥೆಯಿಂದಾಗಿ ವಿದ್ಯಾರ್ಥಿಗಳು ವಿದ್ಯಾರ್ಥಿನಿಲಯದಲ್ಲಿ ಕುಳಿತೇ ಗ್ರಂಥಾಲಯದಿಂದ ಮಾಹಿತಿ ಪಡೆದುಕೊಳ್ಳುವ ವ್ಯವಸ್ಥೆಯಿದೆ.
ಮೌನವನ್ನು ಮಾತಾಗಿಸುವ ತರಬೇತಿ
ಶಬ್ದ ಮಾಲಿನ್ಯದ ಹೆಚ್ಚಳದಿಂದಾಗಿ ನಗರ ಪ್ರದೇಶಗಳಲ್ಲಿ ಶ್ರವಣದೋಷವುಳ್ಳವರ ಸಂಖ್ಯೆ ಹೆಚ್ಚುತ್ತಿದೆ. ಅನಕ್ಷರತೆಯಿಂದಾಗಿ ಹಳ್ಳಿಗಳಲ್ಲಿ ವಾಕ್-ಶ್ರವಣ ದೋಷಗಳ ಬಗೆಗೆ ಅರಿವು ಕಡಿಮೆ. ಈ ಹಿನ್ನೆಲೆಯಲ್ಲಿ ಸಂಸ್ಥೆಯು ಹಲವು ಸಂಸ್ಥೆಗಳ ಸಹಯೋಗದೊಡನೆ ಗ್ರಾಮೀಣ ಪ್ರದೇಶಗಳಲ್ಲಿ ಶಿಬಿರಗಳನ್ನೇರ್ಪಡಿಸಿ ಈ ವಿಚಾರದಲ್ಲಿ ಅರಿವು ಹಾಗೂ ಚಿಕಿತ್ಸೆ ನೀಡುತ್ತಿದೆ. ಭಾರತೀಯ ಪುನರ್ವಸತಿ ಮಂಡÀಲಿಯ ಸಹಕಾರದೊಂದಿಗೆ ಅರಿವು ಹಾಗೂ ತರಬೇತಿಯ ಹಲವಾರು ಕಾರ್ಯಕ್ರಮಗಳನ್ನು ನಡೆಸುತ್ತ ಬಂದಿದೆ. ಪ್ರಾಥಮಿಕ ಹಾಗೂ ಪ್ರೌಢಶಾಲಾ ಶಿಕ್ಷಕರಿಗೆ ಮತ್ತು ಮುಖ್ಯೋಪಾಧ್ಯಾಯರು ಗಳಿಗೆ, ಅಲ್ಲದೆ ಪ್ರಾಥಮಿಕ ಆರೋಗ್ಯಕೇಂದ್ರಗಳ ವೈದ್ಯಾದಿsಕಾರಿಗಳಿಗೆ ಆಗಾಗ ಕಾರ್ಯಕ್ರಮ ಗಳನ್ನು ನಡೆಸಿ, ವಾಕ್ ದೋಷ, ಬುದ್ಧಿಮಾಂದ್ಯತೆಗಳನ್ನು ಪ್ರಾಥಮಿಕ ಹಂತದಲ್ಲೇ ಗುರುತಿಸುವಿಕೆ, ರಕ್ತಸಂಬಂಧದಲ್ಲಿ ಮದುವೆಯಾದಾಗ ಹುಟ್ಟುವ ಮಕ್ಕಳಲ್ಲಿ ಉಂಟಾಗುವ ಅಂಗವೈಕಲ್ಯ ಇತ್ಯಾದಿ ವಿಚಾರಗಳಲ್ಲಿ ಅರಿವು ಮೂಡಿಸಲಾಗುತ್ತಿದೆ. ವಾಕ್ ಶ್ರವಣಕ್ಕೆ ಸಂಬಂದಿsಸಿದಂತೆ ಯಾರು ಯಾವ ವಿಚಾರದಲ್ಲಿ ತಿಳಿಯಬೇಕೆಂದು ಅಪೇಕ್ಷಿಸುತ್ತಾರೋ ಆ ವಿಷಯದಲ್ಲಿ ಅವರಿಗೆ ತರಬೇತಿ ಕೊಡುವ ಕಾರ್ಯಕ್ರಮವನ್ನೂ ಸಂಸ್ಥೆ ಹಮ್ಮಿಕೊಂಡಿದೆ. ಈ ತರಬೇತಿ ಕಾರ್ಯಕ್ರಮಗಳಲ್ಲಿ ಕನಿಷ್ಠ 5 ಜನ, ಗರಿಷ್ಠ 15 ಜನ ಭಾಗವಹಿಸಬಹುದು. ಸಂಸ್ಥೆಯು ಆಗಿಂದಾಗ್ಗೆ ಅನೇಕ ಬಗೆಯ ಕಾರ್ಯಾಗಾರಗಳನ್ನು ನಡೆಸುತ್ತಿದೆ.
ಶೈಕ್ಷಣಿಕ ವಿಭಾಗ
ಪದವಿ ಪರೀಕ್ಷೆಗಳನ್ನು ಮೈಸೂರು ವಿಶ್ವವಿದ್ಯಾನಿಲಯದ ಮಾನ್ಯತೆಯೊಂದಿಗೆ ನಡೆಸಲಾಗುತ್ತಿದೆ. ಉಳಿದಂತೆ ಈ ಸಂಸ್ಥೆ ಸ್ವಾಯತ್ತತೆ ಪಡೆದಿದೆ. ವಾಕ್-ಶ್ರವಣ ವಿe್ಞÁನದ ಅಧ್ಯಯನಕ್ಕಾಗಿ ಬಿ.ಎಸ್ಸಿ ಪದವಿ ಹಾಗೂ ಎಂ.ಎಸ್ಸಿ. ಸ್ನಾತಕೋತ್ತರ ಪದವಿ ಶಿಕ್ಷಣಗಳು ನಡೆಯುತ್ತಿದೆ. ಈ ವಿದ್ಯಾರ್ಥಿಗಳಿಗೆ ವಿದ್ಯಾರ್ಥಿವೇತನ ಪಡೆಯುವ ಅವಕಾಶವಿದೆ. ಪಿಎಚ್.ಡಿ. ಪದವಿಗೆ ಸಂಶೋಧನೆ ನಡೆಸುವವರಿಗೂ ವಿದ್ಯಾರ್ಥಿ ವೇತನ ಸೌಲಭ್ಯ ಕಲ್ಪಿಸಿದೆ. 2003ನೆಯ ವರ್ಷದಿಂದ ಶ್ರವಣದೋಷ ವಿಷಯದ ಬಗ್ಗೆ ಬಿ.ಎಸ್ಸಿ.ಇಡಿ. ಎಂಬ ಪದವಿ ಶಿಕ್ಷಣವನ್ನು ಸಂಸ್ಥೆ ಆರಂಬಿsಸಲಿದೆ. ಈಗ ಈ ಸಂಸ್ಥೆಯಲ್ಲಿ ದೇಶೀಯ ವಿದ್ಯಾರ್ಥಿಗಳ ಜೊತೆಗೆ ಮಲೇಷಿಯ, ಮಾರಿಷಸ್, ನೇಪಾಳ, ಮಯನ್ಮಾರ್, ಕುವೈತ್, ಯು.ಎ.ಇ. ಆಫ್ಘಾನಿಸ್ತಾನ ಮೊದಲಾದ ದೇಶಗಳ ವಿದೇಶೀಯ ವಿದ್ಯಾರ್ಥಿಗಳು ಹೆಚ್ಚಿನ ಸಂಖ್ಯೆಯಲ್ಲಿ ಕಲಿಯುತ್ತಿದ್ದಾರೆ.
ಸಂಶೋಧನೆ
ಇತ್ತೀಚಿನ ದಿನಗಳಲ್ಲಿ ಈ ಸಂಸ್ಥೆ ಸಂಶೋಧನೆಗೆ ಹೆಚ್ಚಿನ ಪ್ರಾಮುಖ್ಯ ನೀಡುತ್ತಿದೆ. ದಿನ ಕಳೆದಂತೆ ವಾಕ್-ಶ್ರವಣ ಚಿಕಿತ್ಸೆಯಲ್ಲಿ ಹೊಸ ಹೊಸ ವಿಧಾನಗಳನ್ನು ಅಳವಡಿಸಿಕೊಳ್ಳಬೇಕೆಂಬ ಹೆಬ್ಬಯಕೆಯಿಂದ ಇತರ ಸಂಸ್ಥೆಗಳು ಮತ್ತು ಸರ್ಕಾರದ ನೆರವಿನಿಂದ ಸಂಶೋಧನೆಗೆ ಹೆಚ್ಚಿನ ಆದ್ಯತೆ ನೀಡುತ್ತಿದೆ. ಶಬ್ದಮಾಲಿನ್ಯದಿಂದ ಹೆಚ್ಚುತ್ತಿರುವ ಶ್ರವಣ ದೋಷಗಳ ನಿವಾರಣೆಯೇ ಈ ಸಂಶೋಧನೆಗಳ ಗುರಿಯಾಗಿದೆ. ಸಂಶೋಧನೆ ಗಳಿಗಾಗಿಯೇ ಸಂಸ್ಥೆಯಲ್ಲಿ ಒಂದು ಸಂಶೋಧನ ಸಹಾಯ ನಿದಿsಯನ್ನು (ಆಯಿಷ್ ರಿಸರ್ಚ್ ಫಂಡ್) ಸ್ಥಾಪಿಸಿದೆ. ಸಂಸ್ಥೆಯು ಜರ್ನಲ್ ಆಫ್ ದಿ ಆಲ್ ಇಂಡಿಯ ಇನ್ಸ್ಟಿಟ್ಯೂಟ್ ಆಫ್ ಸ್ಪೀಚ್ ಅಂಡ್ ಹಿಯರಿಂಗ್ ಎಂಬ ವಾರ್ಷಿಕವನ್ನು ಪ್ರಕಟಿಸುತ್ತಿದೆ. ಇದರಲ್ಲಿ ಮಾತು, ಭಾಷೆ ಹಾಗೂ ಶ್ರವಣ ವಿಚಾರಗಳಿಗೆ ಸಂಬಂದಿsಸಿದ ಸಂಶೋಧನಾತ್ಮಕ ಲೇಖನಗಳಿಗೆ ಆದ್ಯತೆ ನೀಡಲಾಗುತ್ತದೆ. ಜನ ಸಾಮಾನ್ಯರಿಗೆ ಈ ಸಂಸ್ಥೆಯ ಚಟುವಟಿಕೆಗಳ ಬಗ್ಗೆ ತಿಳಿವಳಿಕೆ ನೀಡುವ ಸಲುವಾಗಿ ಅನೇಕ ಭಾರತೀಯ ಭಾಷೆಗಳಲ್ಲಿ ಹಲವಾರು ಕರಪತ್ರ, ಮಾಹಿತಿ ಪುಸ್ತಕಗಳನ್ನೂ ಪ್ರಕಟಿಸಲಾಗುತ್ತಿದೆ.
ಶಾಲಾಪುರ್ವ ತರಬೇತಿ
ಮಗುವೊಂದರ ಬೌದ್ಧಿಕ ಬೆಳೆವಣಿಗೆ 2ರಿಂದ 6 ವರ್ಷಗಳೊಳಗೆ ಆರಂಭವಾಗುವುದೆಂದು ಸಂಶೋಧನ ವರದಿ ಹೇಳುತ್ತದೆ. ಈ ಕಾರಣದಿಂದ ಸಂವಹನ ಸಮಸ್ಯೆಯಿಂದ ಮಕ್ಕಳಿಗೆ ಪುನರ್ವಸತಿ ಕಲ್ಪಿಸುವ ಸಲುವಾಗಿ ಶಾಲಾ ಪೂರ್ವ ತರಬೇತಿ ಯೋಜನೆಯನ್ನು ಈ ಸಂಸ್ಥೆ ಆರಂಬಿsಸಿದೆ. ಇಂಗ್ಲಿಷ್, ಮಲೆಯಾಳಂ, ಹಿಂದಿಯೂ ಸೇರಿ ಒಟ್ಟು ಆರು ಭಾಷೆಗಳಲ್ಲಿ ಇಲ್ಲಿ ತರಬೇತಿ ನೀಡಲಾಗುತ್ತದೆ. ಭಾರತದಲ್ಲಿ ಪ್ರತಿಶತ ಮೂವರಿಗೆ ಮಾತಿನ ಅಥವಾ ಶ್ರವಣ ದೋಷವಿದೆ. ಇವರಲ್ಲಿ ಹೆಚ್ಚಿನ ಜನರು ಹಳ್ಳಿಗಳಲ್ಲಿ ವಾಸಮಾಡುತ್ತಾರೆ. ಅವರಿಗೆ ಹೊಸ ಜೀವನವನ್ನು ಕಲ್ಪಿಸಲು ಪಣತೊಟ್ಟಿರುವ ಈ ಸಂಸ್ಥೆ ರಾಜ್ಯದ ಹೊರಗೂ ಶಿಬಿರಗಳನ್ನು ಏರ್ಪಡಿಸಿ, ಗ್ರಾಮೀಣ ಜನರಿಗೂ ಈ ಸೌಲಭ್ಯ ಒದಗುವಂತೆ ಮಾಡಿದೆ. ಅಗತ್ಯವಿದ್ದವರಿಗೆ ಶಿಬಿರಗಳಲ್ಲಿ ಶ್ರವÀಣೋಪಕರಣಗಳನ್ನು ಉಚಿತವಾಗಿ ಸ್ಥಳದಲ್ಲೇ ವಿತರಿಸಲಾಗುತ್ತಿದೆ. ವಸತಿ ಸೌಕರ್ಯ: ಹೊರ ಊರು, ಹೊರ ರಾಜ್ಯಗಳಿಂದ ಚಿಕಿತ್ಸೆಗಾಗಿ ಬರುವ ರೋಗಿಗಳು ಉಳಿದುಕೊಳ್ಳಲು ಸೂಕ್ತ ವಸತಿ ಸೌಕರ್ಯವೂ ಸಂಸ್ಥೆಯಲ್ಲಿದೆ. ಇತ್ತೀಚೆಗೆ ದೇಶದ ಬೇರೆ ಬೇರೆ ಸ್ಥಳಗಳಲ್ಲಿ ಪ್ರಾದೇಶಿಕ ಕೇಂದ್ರಗಳನ್ನು ತೆರೆಯುವ ಯೋಜನೆಯನ್ನು ಹಮ್ಮಿಕೊಳ್ಳಲಾಗಿದೆ. ಸಂಸ್ಥೆಯ ಆಡಳಿತವು ನಿರ್ದೇಶಕರ ನೇರ ಉಸ್ತುವಾರಿಯಲ್ಲಿ ನಡೆಯುತ್ತಿದ್ದು ಅಧ್ಯಯನ ಮಂಡಳಿ ಹಾಗೂ ವಿವಿಧ ಸಮಿತಿಗಳು ಈ ಆಡಳಿತಕ್ಕೆ ಸಹಕಾರಿಯಾಗಿ ಸ್ಥಾಪಿತವಾಗಿವೆ. ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮನ್ ಪ್ರೀತ್ ಸಿಂಗ್
thumb|ಮನ್ ಪ್ರೀತ್ ಸಿಂಗ್ ಮನ್ ಪ್ರೀತ್ ರವರು ಭಾರತೀಯ ಹಾಕಿ ಆಟಗಾರ ಮತ್ತು ಭಾರತ ಹಾಕಿ ತಂಡದ ನಾಯಕ.
ಜನನ
ಇವರು ಜೂನ್ ೨೬ ೧೯೯೨ ರಂದು ಜನಿಸಿದರು.
ವೈಯಕ್ತಿಕ ಜೀವನ
ಮನ್ ಪ್ರೀತ್ ರವರು ಕೃಷಿಕರ ಕುಟುಂಬದಿಂದ ಬಂದವರು. ಪಂಜಾಬ್ ರಾಜ್ಯದ ಜಲಂಧರ್ ನಗರದವರು. ಹಾಕಿ ಆಟವನ್ನು ಬಿಟ್ಟು ಯೋಗ, ಧ್ಯಾನ, ಇತರ ಕ್ರೀಡೇಗಳು ಮತ್ತು ಪಂಜಾಬಿ ಬಾನ್ಗ್ರಾ ಹಾಡುಗಳನ್ನು ಕೇಳುವ ಹವ್ಯಾಸ ಹೊಂದಿದ್ದಾರೆ.
ಉಲ್ಲೇಖಗಳು
ವರ್ಗ:ಕ್ರೀಡಾಪಟುಗಳು ವರ್ಗ:ಹಾಕಿ ಆಟಗಾರರು ವರ್ಗ:ಭಾರತದ ಕ್ರೀಡಾಪಟುಗಳು
ಗುರುರಾಜ್ ಪೂಜಾರಿ
ವೃತ್ತಿಜೀವನ
ಸಂಪೂರ್ಣವಾಗಿ ವೇಯ್ಟ್ ಲಿಫ್ಟರ್ ಆಗಿ ತರಬೇತಿ ಪಡೆಯಲು ಆರಂಭಿಸಿದ ಗುರುರಾಜ್, 2018ರ ಕಾಮನ್ವೆಲ್ತ್ ಟೂರ್ನಿಯಲ್ಲಿ ವೇಯ್ಟ್ ಲಿಫ್ಟಿಂಗ್ ನಲ್ಲಿ ಬೆಳ್ಳಿ ಪದಕ ಗೆದ್ದರು. ಅವರಿಗೆ ಭಾರತೀಯ ಸೇನೆಯನ್ನು ಸೇರಬೇಕು ಎಂಬ ಆಸೆಯಿದ್ದರೂ, ಎತ್ತರದ ಕೊರತೆಯಿಂದಾಗಿ, ವಾಯುಸೇನೆಯಲ್ಲಿ ಉದ್ಯೋಗ ನೀಡಲಾಯಿತು. 2022ರ ಕಾಮನ್ವೆಲ್ತ್ ನಲ್ಲೂ ಇವರು ಪದಕ (ಕಂಚು) ಜಯಿಸಿದ್ದಾರೆ.
ಹಳಿಯಾಳ, ಬಿಜಾಪುರ
ಹಳಿಯಾಳ ಗ್ರಾಮವು ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನಲ್ಲಿದೆ.
ಗುರುರಾಜ್ ಪೂಜಾರಿ
ಬಾಹ್ಯ ಸಂಪರ್ಕ
ವರ್ಗ:ಕ್ರೀಡಾಪಟುಗಳು
ಹಳಿಯಾಳ, ಬಿಜಾಪುರ
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ ,, ಸೇಂಗಾ ಚಟ್ನಿ,, ಎಣ್ಣಿ ಬದನೆಯಕಾಯಿ ಪಲ್ಯ,, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ಕಾಲುವೆ
ಕೃಷ್ಣಾ ನದಿಯ ಆಲಮಟ್ಟಿ ಆಣೆಕಟ್ಟುಯಿಂದ ಮುಳವಾಡ ಏತ ನೀರಾವರಿ ಕಾಲುವೆ ಕಾಲುವೆಯಿದ್ದು  ಗ್ರಾಮದಲ್ಲಿ  ಸಂಪೂರ್ಣ ಕೃಷಿಗೆ ಸಹಕಾರಿಯಾಗಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ಬಿಜಾಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಬಿಜಾಪುರ
ಕರ್ನಾಟಕ
ವರ್ಗ:ಬಿಜಾಪುರ ಜಿಲ್ಲೆ
ಫೀಲ್ಡ್ಸ್ ಪದಕ
ಫೀಲ್ಡ್ಸ್ ಪದಕವು ಒಬ್ಬ ಗಣಿತಜ್ಞನು ಪಡೆಯಬಹುದಾದ ಅತ್ಯಂತ ಉನ್ನತ ಗೌರವಗಳಲ್ಲಿ ಒಂದಾಗಿದೆ ಎಂದು ಪರಿಗಣಿತವಾಗಿದೆ, ಮತ್ತು ಇದನ್ನು ಗಣಿತಜ್ಞನ ನೊಬೆಲ್ ಪ್ರಶಸ್ತಿ ಎಂದು ವರ್ಣಿಸಲಾಗಿದೆ,  ಆದರೆ ಪ್ರಶಸ್ತಿಯನ್ನು ಕೊಡುವ ಪ್ರಮಾಣ ದರ, ಪ್ರಶಸ್ತಿಗಳ ಸಂಖ್ಯೆ ಮತ್ತು ವಯೋಮಿತಿಗಳು ಸೇರಿದಂತೆ, ಹಲವು ಪ್ರಮುಖ ವ್ಯತ್ಯಾಸಗಳಿವೆ. ಎಆರ್‌ಡಬ್ಲ್ಯುಯು ನಡೆಸುವ ವಾರ್ಷಿಕ ಶೈಕ್ಷಣಿಕ ಶ್ರೇಷ್ಠತಾ ಸಮೀಕ್ಷೆಯ ಪ್ರಕಾರ, ಫೀಲ್ಡ್ಸ್ ಪದಕವನ್ನು ವಿಶ್ವಾದ್ಯಂತ ಗಣಿತದ ಕ್ಷೇತ್ರದಲ್ಲಿನ ಅತ್ಯುನ್ನತ ಪ್ರಶಸ್ತಿಯೆಂದು ಸ್ಥಿರವಾಗಿ ಪರಿಗಣಿಸಲಾಗಿದೆ, ಮತ್ತು ಇನ್ನೊಂದು ಪ್ರಸಿದ್ಧಿಯ ಸಮೀಕ್ಷೆಯಲ್ಲಿ, ಫೀಲ್ಡ್ಸ್ ಪದಕವು ಗಣಿತದಲ್ಲಿ ಎರಡನೇ ಅತಿ ಪ್ರತಿಷ್ಠಿತ ಅಂತರರಾಷ್ಟ್ರೀಯ ಪ್ರಶಸ್ತಿಯಾಗಿ ಆಬೆಲ್ ಪ್ರಶಸ್ತಿಯ ನಿಕಟ ಉತ್ತರಾಧಿಕಾರಿ ಎನಿಸಿಕೊಂಡಿತು.
ಉಲ್ಲೇಖಗಳು
ವರ್ಗ:ಪ್ರಶಸ್ತಿಗಳು
೨೦೧೩
ಇದು ಈಗ ಸಾಮಾನ್ಯವಾಗಿ ಗ್ರೆಗೊರಿಯನ್ ಪಂಚಾಂಗ ಕ್ಕೆ ಅನುಗುಣವಾಗಿರುವ ಕ್ರೈಸ್ತಶಕದ ೨೦೧೩ ನೇ ವರ್ಷ. ಇದು ಮಂಗಳವಾರ ಆರಂಭವಾದ ಸಾಮಾನ್ಯ ವರ್ಷವಾಗಿದೆ. ೩ನೇ ಸಹಸ್ರಮಾನದ ಮತ್ತು   ಕ್ರಿ. ಶ. ೨೧ನೇ ಶತಮಾನದ ೧೩ ನೇ ವರ್ಷವೂ, ಕ್ರಿ. ಶ. ೨೦೧೦ರ ದಶಕದ  ನಾಲ್ಕನೇ ವರ್ಷವೂ ಆಗಿದೆ.
ಪ್ರತಿಪದೆ
ಪ್ರತಿಪದೆ (ಪಾಡ್ಯ, ಪಾಡ್ಯಮಿ, ಪ್ರಥಮಾ) ಎಂಬುವುದು ಹಿಂದೂ ಪಂಚಾಂಗದ ಪಕ್ಷದಲ್ಲಿನ ಮೊದಲ ದಿನವನ್ನು ಸೂಚಿಸುತ್ತದೆ. ಪ್ರತಿ ತಿಂಗಳು ಎರಡು ಪ್ರತಿಪದೆ ದಿನಗಳನ್ನು ಹೊಂದಿರುತ್ತದೆ, ಒಂದು ಶುಕ್ಲಪಕ್ಷದ ಮೊದಲನೆಯ ದಿನ, ಇನ್ನೊಂದು ಕೃಷ್ಣಪಕ್ಷದ ಮೊದಲನೆಯ ದಿನ. ಹಾಗಾಗಿ ಪ್ರತಿಪದೆಯು ಪ್ರತಿ ತಿಂಗಳ ಮೊದಲನೇ ಹಾಗೂ ಹದಿನಾರನೇ ದಿನದಂದು ಬರುತ್ತದೆ.
ಹಬ್ಬಗಳು
ವರ್ಗ:ಹಿಂದೂ ಪಂಚಾಂಗ
ಪಾಣೆಮಂಗಳೂರು
<templatestyles src="Module:Infobox/styles.css"> ಪಾಣೆಮಂಗಳೂರು ಬಿ.ಸಿ.ರೋಡ್ ಬಳಿ ನೇತ್ರಾವತಿ ನದಿಯ ದಡದಲ್ಲಿರುವ ಪ್ರದೇಶವಾಗಿದೆ. ಇದು ದಕ್ಷಿಣ ಕನ್ನಡ ಜಿಲ್ಲೆಯ ಬಂಟ್ವಾಳ ತಾಲೂಕಿನಲ್ಲಿದೆ. ರಾಷ್ಟ್ರೀಯ ಹೆದ್ದಾರಿ 75 ಈ ಪ್ರದೇಶದ ಮೂಲಕ ಹಾದು ಹೋಗುತ್ತದೆ. ಇದು  ಮಂಗಳೂರು ನಗರದ ಪೂರ್ವಕ್ಕೆ 27 ಕಿ.ಮೀ ಇದೆ. ಇದು ಬಿ.ಸಿ.ರೋಡ್ ಮತ್ತು ಮೆಲ್ಕಾರ್ ನಡುವೆ ಇದೆ ಮತ್ತು ಅವರೊಂದಿಗೆ ನಿರಂತರ ನಗರ ಪ್ರದೇಶವನ್ನು ರೂಪಿಸುತ್ತದೆ. ಅವು ಮಂಗಳೂರಿನ ಪೂರ್ವ ಉಪನಗರಗಳಾಗಿಯೂ ಅಭಿವೃದ್ಧಿ ಹೊಂದುತ್ತಿವೆ.
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ನಗರಗಳು ಮತ್ತು ಪಟ್ಟಣಗಳು
ಬಳ್ಳಿ
thumb|[[ವೀಳ್ಯದೆಲೆ ಬಳ್ಳಿ, ಒಂದು ಹಬ್ಬುವ ಸಸ್ಯ]] ಬಳ್ಳಿ (ಲತೆ) ಎಂದರೆ ಜೋಲು ಬೀಳುವ ಅಥವಾ ಆರೋಹಿ ಕಾಂಡಗಳು, ಲಿಯಾನಾಗಳು ಅಥವಾ ಹಬ್ಬುಕಾಂಡಗಳಂತಹ ಬೆಳವಣಿಗೆ ರೂಪದ ಯಾವುದೇ ಸಸ್ಯ.
ಕೆಲವು ಸಸ್ಯಗಳು ಯಾವಾಗಲೂ ಬಳ್ಳಿಗಳಾಗಿ ಬೆಳೆದರೆ, ಕೆಲವು ಭಾಗಶಃ ಸಮಯ ಮಾತ್ರ ಬಳ್ಳಿಗಳಾಗಿ ಬೆಳೆಯುತ್ತವೆ. ಉದಾಹರಣೆಗೆ, ನಂಜು ಐವಿ ಹಾಗೂ ಬಿಟರ್‌ಸ್ವೀಟ್ ಗಿಡಗಳು ಆಧಾರವಿಲ್ಲದಾಗ ಎತ್ತರವಿಲ್ಲದ ಪೊದೆಗಳಾಗಿ ಬೆಳೆಯಬಲ್ಲವು, ಆದರೆ ಆಧಾರ ಲಭ್ಯವಿದ್ದಾಗ ಬಳ್ಳಿಗಳಾಗಿ ಮಾರ್ಪಾಡಾಗುತ್ತವೆ.
ಬಳ್ಳಿಯು ಉದ್ದನೆಯ ಕಾಂಡಗಳನ್ನು ಆಧರಿಸಿದ ಬೆಳವಣಿಗೆ ರೂಪವನ್ನು ಪ್ರದರ್ಶಿಸುತ್ತದೆ. ಇದರ ಉದ್ದೇಶವೆಂದರೆ ಬಹಳ ಸಹಾಯಕ ಅಂಗಾಂಶಕ್ಕೆ ಶಕ್ತಿ ಹೂಡುವ ಬದಲು ಬಳ್ಳಿಯು ಬಂಡೆ ಒಡ್ಡಿಕೆಗಳು, ಇತರ ಸಸ್ಯಗಳು, ಅಥವಾ ಇತರ ಆಧಾರಗಳನ್ನು ಬೆಳವಣಿಗಾಗಿ ಬಳಸಬಹುದು. ಇದರಿಂದ ಸಸ್ಯವು ಸೂರ್ಯನ ಬೆಳಕನ್ನು ಕನಿಷ್ಠ ಶಕ್ತಿ ಹೂಡಿಕೆಯೊಂದಿಗೆ ತಲುಪಲು ಸಾಧ್ಯವಾಗುತ್ತದೆ. ಸ್ಕೋಟೊಟ್ರಾಪಿಸಮ್‍ನ್ನು ಅಭಿವೃದ್ಧಿಪಡಿಸಿಕೊಳ್ಳುವ ಕೆಲವು ಉಷ್ಣವಲಯದ ಬಳ್ಳಿಗಳಿವೆ. ಇವು ಬೆಳಕಿನಿಂದ ದೂರ ಬೆಳೆಯುತ್ತವೆ, ಇದು ನಕಾರಾತ್ಮಕ ದ್ಯುತಿವರ್ತನದ ಒಂದು ಪ್ರಕಾರವಾಗಿದೆ.
ಉಲ್ಲೇಖಗಳು
ವರ್ಗ:ಸಸ್ಯ ರೂಪವಿಜ್ಞಾನ
ಭಾರತದಲ್ಲಿ ಪೌರಾಡಳಿತ
ಭಾರತದಲ್ಲಿ ಪೌರಾಡಳಿತವು ವರ್ಷ ೧೬೮೭ರಿಂದ ಅಸ್ತಿತ್ವದಲ್ಲಿದೆ. ಆ ವರ್ಷದಲ್ಲಿ ಮದರಾಸು ಮಹಾನಗರ ಪಾಲಿಕೆಯ ರಚನೆಯಾಯಿತು, ಮತ್ತು ನಂತರ ಕಲ್ಕತ್ತ ಹಾಗೂ ಬಾಂಬೆ ಮಹಾನಗರ ಪಾಲಿಕೆಗಳು ೧೭೨೬ರಲ್ಲಿ ರಚನೆಗೊಂಡವು. ಹತ್ತೊಂಭತ್ತನೇ ಶತಮಾನದ ಮುಂಚಿನ ಭಾಗದಲ್ಲಿ ಭಾರತದಲ್ಲಿನ ಬಹುತೇಕ ಎಲ್ಲ ಪಟ್ಟಣಗಳು ಯಾವುದೋ ರೂಪದ ಪೌರಾಡಳಿತವನ್ನು ಅನುಭವಿಸಿದ್ದವು. ೧೮೮೨ರಲ್ಲಿ ಭಾರತದ ವೈಸರಾಯ್ ಆಗಿದ್ದ, ಸ್ಥಳೀಯ ಸ್ವರಾಜ್ಯದ ಪಿತಾಮಹನೆಂದು ಕರೆಯಲ್ಪಡುವ ಲಾರ್ಡ್ ರಿಪನ್ ನೇತೃತ್ವದಲ್ಲಿ ಸ್ಥಳೀಯ ಸ್ವರಾಜ್ಯದ ನಿರ್ಣಯವನ್ನು ಅಂಗೀಕರಿಸಲಾಯಿತು. ಇದು ಭಾರತದಲ್ಲಿ ಪೌರಾಡಳಿತದ ಪ್ರಜಾಪ್ರಭುತ್ವದ ರೂಪಗಳನ್ನು ಸ್ಥಾಪಿಸಿತು.
೧೯೯೨ರಲ್ಲಿ ಭಾರತದ ಸಂವಿಧಾನದ ೭೪ನೇ ತಿದ್ದುಪಡಿಯು ಜಾರಿಗೊಂಡ ನಂತರ, ನಗರ ಸ್ಥಳೀಯ ಸಂಸ್ಥೆಗಳ ಮೂರು ವರ್ಗಗಳಿವೆ: right|thumb|500x500px|ಭಾರತದ ಆಡಳಿತ ರಚನೆ
ಉಲ್ಲೇಖಗಳು
ವರ್ಗ:ಪೌರಾಡಳಿತ
ಕೊರೋನಾವೈರಸ್
ಕೊರೋನಾ ವೈರಸ (ರೋಗಾಣು)ಗಳು ಮಾನವ ಮತ್ತು ಪಕ್ಷಿಗಳು ಸೇರಿದಂತೆ ಸಸ್ತನಿಗಳಲ್ಲಿ ರೋಗಗಳನ್ನು ಉಂಟುಮಾಡುವ ವೈರಸಗಳ ಒಂದು ಗುಂಪು. ಮಾನವರಲ್ಲಿ, ವೈರಸ್ ಉಸಿರಾಟದ ಸೋಂಕನ್ನು ಉಂಟುಮಾಡುತ್ತದೆ, ಅದು ಸಾಮಾನ್ಯವಾಗಿ ಸೌಮ್ಯವಾಗಿರುತ್ತದೆ, ಆದರೆ ವಿರಳವಾಗಿ ಮಾರಕವಾಗಬಹುದು. ಹಸುಗಳು ಮತ್ತು ಹಂದಿಗಳಲ್ಲಿ ಅವು ಅತಿಸಾರಕ್ಕೆ ಕಾರಣವಾಗಬಹುದು, ಆದರೆ ಕೋಳಿಗಳಲ್ಲಿ ಇದು ಮೇಲ್ಭಾಗದ ಶ್ವಾಸೇಂದ್ರಿಯ ಕಾಯಿಲೆಗೆ ಕಾರಣವಾಗಬಹುದು. ತಡೆಗಟ್ಟುವಿಕೆ ಅಥವಾ ಚಿಕಿತ್ಸೆಗಾಗಿ ಅನುಮೋದಿಸಲಾದ ಯಾವುದೇ ಲಸಿಕೆಗಳು ಅಥವಾ ಆಂಟಿವೈರಲ್ ಔಷಧಿಗಳಿಲ್ಲ.
ನೊವೆಲ್ ಕೊರೋನಾವೈರಸ್ (2019-nCoV)
alt=Cross-sectional model of a coronavirus|thumb|227x227px| ಕರೋನವೈರಸ್ನ ಅಡ್ಡ-ವಿಭಾಗದ ಮಾದರಿ 2019-20 ರಲ್ಲಿ ಚೀನಾದ ವೂಹಾನನಲ್ಲಿ ನ್ಯುಮೋನಿಯಾ ಏಕಾಏಕಿ ಒಂದು ನೊವೆಲ್ ಕೊರೋನಾವೈರಸ್ ಪತ್ತೆ ಹಚ್ಚಲಾಗಿತ್ತು ಇದಕ್ಕೆ 2019-nCoV ಎಂದು ಡಬ್ಲ್ಯುಎಚ್ಒ ದ ಮೂಲಕ ಹೆಸರಿಡಲಾಯಿತು.